pink.rs | KO BI TREBALO DA PRIMI TREĆU DOZU SERUMA? Dr Stojanović: Situacija nije dobra, svi oni kojima je oslabljen IMUNITET su kandidati za VAKCINU (VIDEO)\nAleksandar Stojanović, direktor Doma zdravlja Palilula rekao je za Pink da poslednji kovid parametri ukazuju na pogoršano stanje epidemije.\n- Situacija nije dobra, kovid ambulante domova zdravlja, svih 160 u Srbiji imaju obavezu da pomognu ljudima u kovid slučajevima. Porast broja inficiranih, porast broja umrlih ukazuje na porast broja infekcija. To se dešava zbog neodgovornosti onih koji su svesno odbili da se ne vakcinišu - rekao je Stojanović.\n- Odlukom Kriznog štaba i Vlade Srbije mi od danas krećemo sa trećom dozom seruma. To znači da se ona preporučuje ljudima kojima je život ugrožen raznim bolestima koje imaju, oslabljen im je imunitet, jer vakcina posle nekoliko meseci kreće da slabi - rekao je on objasnivši da je Vlada Republike Srbije odlučila da se treća doza daje kako bi se vakcinisani građani zaštitili od nevakcinisanih.\nKako je naveo neopravdano je da se ljudi ne vakcinišu ako im je to omogućeno.\nDragan Simić, kardiolog, rekao je za Pink da je svetska zdravstena zajednica na neki način već definisala ko su kandidati za treću buster dozu anti-kovid seruma.\n- To su pacijenti kod kojih bi bilo dobro da prime treću dozu. To su sve pacijentikoji su hronični bolesnici, onkološki bolesnici, teški srčani pacijenti, pacijenti koji su recimo preko 65 godina starosti, a na neki način su kompromitovanog imunolopkog sistema - rekao je Simić.\nPrema njegovim rečima, u Srbiji još uvek treba da se definiše potpuno ko bi tačno sve trebalo da primi tu buster vakcinu.\nPredrag Kočović, profesor informacionih tehnologija, rekao je za Pink da se Srbija trenutno nalazi u 47 danu četvrtog talasa epidemije koronavirusa.\n- Sedam poslednjih dana, osam odnosno, počeo je naglo da raste broj inficiranih. Ovde vidimo da je u Evropi počeo da skače broj zaraženih, najbolji dan tamo je bio 2. jul kada je bilo bilo najmanje zaraženih - rekao je Kočović.\nOn se osvrnuo na primer Velike Britanije i Izraela rekavši da su te dve države uspele da zaustave taj nagli skok inficiranja građana.\n- Britanci su uveli jedan softver nakon Evropskog prvenstva koji je svima koji su bili u kontaktu sa zaraženima poslao informaciju da ostanu kod kuće u izolaciji - navodi Kočović.\nSTOJANOVIĆ ZA PINK: Nalazimo se u ZAČARANOM KRUGU - Ulazimo u ČETVRTI TALAS zbog neodgovornosti ljudi koji ne žele da se vakcinišu! (VIDEO)


M. D. 24. decembra 2016. 10:28\n„Važno je da kvalitetom dobijemo tu bitku“, ističe on i dodaje da je u Srbiji danas oko 40 odsto mleka ekstra kvaliteta, a da je ostatak van potrebne zone kvalteta. To, kako objašnjava, ne znači da ostalo mleko nije dobro, već da nije u takvoj zoni ektra kvaliteta i na tome se mora ozbiljnije poraditi.\nU mleko dodala ovu biljku i rešila se kašlja\nIzbacila je mlečne proizvode, iznenadila se šta se desilo njenom…\nIzbacite li mlečne proizvode iz ishrane, u vašem organizmu desiće se 5…\nPredsednik UO Udruženja proizvođača mleka Ljubiša Jovanović rekao je da je u Srbiji mleko ekstra klase zastupljeno sa ne više od 45 odsto od svog mleka koje se otkupljuje. Navodi da je najveći izazov kada je u pitanju ova oblast kvalitet i da su najveći problemi sektora nekonkurentnost, kako što se tiče tehnologije, tako i znanja i svega drugog.\nKako kaže, još uvek smo daleko od evropskog kvaliteta, a u Evropi ekstra klasa je jedina priznata klasa koja se proizvodi i otkupljuje. On je objasnio da je situacija u Vojvodini daleko bolja nego u ostatku Srbije što se kvaliteta mleka tiče. U narednim godinama najveći zadatak svih nas treba da bude da se pozabavimo edukacijom farmera u centralnoj Srbiji, naveo je Jovanović.\nKod čak 95 odsto malih proizvojača kvalitet mleka nije u skladu sa standardima EU, dok kod velikih 70 odsto mleka zadovoljava standarde EU. Kod srednjih proizvođača, 62 odsto mleka ima zadovoljavajući kvalitet. Takođe su ukazali na to da mlekarska industrija u Srbiji prima 70 odsto ukupne podrške u celom sektoru agrara, odnosno da taj sektor dobija veću finansijsku pomoć nego ratari ili drugi poljoprivredni proizvođači.\nOni ističu i da je u zemljama EU u proteklih pet godina opao nivo finansiranja mlekarske industrije i da je indeks cena u mlekarskoj industriji od prošle godine porastao za 23 odsto. Inače, predstavnici resornog ministarstva nedavno su najavili da će premije za mleko ostati sedam dinara za litar, a još se razmatra da li će ostati i zaštitne mere na uvoz mleka i mlečnih proizvoda. Stav o tome očekuje se iduće nedelje.\nMinistar poljoprivrede Branislav Nedimović rekao je da će se prilikom donošenja te odluke voditi računa da se, pre svega zaštite domaći proizvođači mleka. On je podsetio da je vlada pre godinu i po dana uvela zaštitne mere u cilju da zaštiti pre svega mlekarski sektor i sektor mesa administrativnim putem i kako nas ne bi „preplavilo“ mleko iz EU koje je tad postojalo kao višak.


JP Užice razvoj Архиве – ZoomUe\nUŽICE – Iz JP „Užice razvoj“ obaveštavaju građane o promenama na linijama javnog gradskog i prigradskog prevoza, koje će stupiti na snagu od utorka. Vozila na linijama 3 (Senjak – Sarića Osoje – Senjak),...\nRAVNI – U zaseoku Radovići u Ravnima asfaltirano je 210 metara puta, a vrednost radova je 4 miliona dinara. Asfaltirano je pet putnih pravaca u selu Ravni odnosno oko 2200 metara kvadratnih. „Dovesti asfalt...\nInfrastruktura / Servis / Top vesti\nUlica prote Milana Đurića bez saobraćaja\nUŽICE – Ulica prote Milana Đurića u Užicu biće u sredu 26. maja zatvorena za saobraćaj motornih vozila zbog izvođenja radova na rekonstrukciji ulice. Iz JP Užice razvoj mole sugrađane da u saobraćaju učestvuju...\nUŽICE – Rekonstrukcija malog bazena na plaži počeće u junu, a za prvu fazu ove investicije grad Užice izdvojio je 20 miliona dinara. Rok za izvođenje radova je 90 dana. Grad Užice rapisao je...\nUŽICE – Zimsko održavanje počelo je 1. novembra i trajaće do 15. marta, a prioritet su javne i zdravstvene ustanove, kao i linije gradskog i prigradskog prevoza putnika, ističe direktor JP „Užice razvoj“ Nikola...\nUŽICE – Zbog izvođenja radova na asfaltiranju Karađorđeve ulice saobraćaj će se odvijati otežano od srede 17. do subote 20. juna. Iz JP Užice razvoj apeluju na sugrađane da uklone parkirana vozila, učestvuju u...


“Vlast priznala postojanje duboke krize, ne odustajemo od prijevremenih izbora” | OZNA - Informativni portal Republike Srpske\nHome / Region / “Vlast priznala postojanje duboke krize, ne odustajemo od prijevremenih izbora”\nVlast je, pozivom za posredovanje OEBS-a, priznala postojanje duboke političke krize koju je mjesecima negirala, smatraju u građanskoj opoziciji, i poručuju da ne odustaju od prijevremenih izbora.\n“Građanska opozicija konstatuje da je vlast pozivom za posredovanje OEBS-a ne samo priznala postojanje duboke političke krize koju je mjesecima negirala, već je tim činom internacionalizovala pitanje rješavanja krize”, navodi se u zajedničkom saopštenju Demokrata, Socijaldemokratske partije (SDP), Demosa, Socijalističke narodne partije (SNP) i Građanskog pokreta URA nakon današnjeg sastanka.\nGrađanska opozicija insistira, kako su kazali, na potrebi hitnog razrešenja dramatične političke i institucionalne krize, koja se, dodali su, svakim danom sve više produbljuje, odbijanjem Demokratske partije socijalista (DPS) da prihvati dobro poznate uslove opozicije.\n„Građanska opozicija ne odustaje od ranije saopštenih stavova u dijelu potrebe održavanja prijevremenih izbora. Izbori u skladu sa preporukama OEBS-a i drugim predlozima opozicionih političkih subjekata u cilju suzbijanja izbornih manipulacija, garant su političke i instuticionalne stabilnosti u Crnoj Gori“, poručile su Demokrate, SDP, Demos, SNP i URA.\nKako navode, građanska opozicija upozorava DPS da odustane od svima vidljive i opasne akcije potkopavanja Javnog servisa vraćanjem pod svoju partijsku kontrolu.\n„Iskazujemo spremnost da svim demokratskim sredstvima spriječimo realizaciju ove namjere, koja bi Crnu Goru dodatno udaljila od demokratskog epiloga krize. Takođe, smatramo da niko iz političke sfere ne bi smio da se miješa u autonomiju Javnog servisa, koji unapređenjem profesionalnosti treba da zaštiti svoju samostalnost“, kaže se u saopštenju.\nPredstavnici građanske opozicije su se, kako je saopšteno, saglasili da zajednički podnesu predlog za ocjenu ustavnosti Zakona o planiranju prostora i izgradnji objekata.\n„Tim Zakonom se ruši ustavna autonomija lokalnih samouprava i vrši priprema za konačnu kriminogenu devastaciju prostora kao jednog od najvrednijih resursa države“, smatraju u građanskoj opoziciji.\nPredhodni Mitropolija tvrdi da se ne miješa u rad suda: Riječ je o ljudima bez kuće i kućišta\nNaredni Kako je HDZ otezao s Povjerenstvom za Agrokor, osnovao ga par dana prije uhićenja i sada ga želi ukinuti\nDodik uputio saučešće Erdoganu i porodicama nastradalih\nSAD spremaju nove sankcije protiv Rusije


Trebinjac prevaren prilikom kupovine telefona preko interneta\nNa području Policijske uprave Trebinje, 30.1.2020. godine evidentirano je jedno krivično djelo i tri saobraćajne nezgode. Nije bilo evidentiranih narušavanja javnog reda i mira.\nPolicijskoj stanici Trebinje prijavljeno je krivično djelo prevara, gdje je jedno lice, koristeći profil na društvenoj mreži „Olx.ba“, dogovorilo sa drugim licem kupovinu mobilnog telefona.\nNaš sugrađanin mu je poslao svoj telefon i novac kako bi doplatio razliku za novi telefon, ali mu novi telefon nije stigao na adresu.\nOvom prilikom Trebinjac je oštećen za oko 1.000 KM, a u toku je rad na rasvjetljavanju djela.\nPolicijska uprava Trebinje apeluje na sve građane da prilikom kupovine preko bilo koje društvene mreže ili veb sajta obrate pažnju na profil sa kojim se dogovaraju: kada je otvoren, kako se zove, da li ima recenzije o svom radu, kada je prva napisana.


Godinu i po dana zatvora zbog automatske puške • Poportal\nGodinu i po dana zatvora zbog automatske puške\n29/06/2020 29/06/2020 P.Radovanović0\nKazna je izrečena na predlog Višeg javnog tužilaštva, na osnovu sporazuma sklopljenog sa optuženim nakon što je priznao krivicu.\nViši sud u Požarevcu osudio je pravosnažno Aleksandra Jovića (33) iz Sirakova na godinu i po dana zatvora, zbog nelegalnog držanja i nošenja oružja.\nOn je optužen da je u svojoj kući držao automatsku pušku i okvir sa 40 metaka, bez posedovanja zakonske dozvole.\nPošto ga je u selu Ljubinju, sa puškom, spazio jedan od meštana, pozvao je policiju, koja je optuženog uhapsila i oduzela mu oružje i municiju.\nAutor: Novosti Online\nU Požarevcu 5 novozaraženih korona virusom !\nIzgradnja dečjeg igrališta u sklopu PU „Galeb“ u Petrovcu na Mlavi\nGrumen zemlje sa Čačalice poslat za Rusiju – Gradi se najveća crkva u Rusiji posvećena vojnicima Rusije\nObeležavanja godišnjice NATO agresije u Požarevcu\nPoslednja odluka RIK-a: Izborne radnje u Srbiji – na pauzi


Naprednjački vašar taštine - Moj Nedeljnik\nNaprednjački vašar taštine\nAlfred Adler ostavio nam je neke od najilustrativnijih rečenica o ljudskoj sujeti, taštini ili častoljublju. Hirurška preciznost kojom Adler vivisecira fenomen sujete spada u najpoetičnije momente pionirskih početaka individualne psihologije.\nAdler tako primećuje da čim težnja za važenjem preotme mah, ona u duševnom životu izaziva pojačanu zategnutost koja čini da čovek razgovetnije uočava cilj moći i sa pojačanim pokretima nastojava da mu se približi. Njegov život postaje kao očekivanje velikog trijumfa. Takava čovek mora da postane nestvaran, jer gubi vezu sa životom, i jer se uvek zanima pitanjem kakav on utisak ostavlja i šta drugi misle o njemu.\nKad sujeta pređe izvesnu meru, postaje veoma opasna. Bez obzira na to što ona čoveka primorava na svakojake beskorisne poslove, koji se više odnose na privid nego na suštinu, i što čovek zbog nje više misli na sebe, a u najboljem slučaju na sud drugih o sebi, on zbog nje lako gubi dodir sa stvarnošću.\nUzmimo za primer skorašnju izjavu Aleksandra Vučića o privrednom rastu Srbije. Predsednik republike je trijumflano izvestio da je Srbija po privrednom rastu na drugom mestu u Evropi u drugom kvartalu, odmah iza Poljske, a da deli treće mesto sa Mađarskom, kada je u pitanju prvo polugodište 2018. godine, posle Irske i Poljske. Ova vest danima je kružila u srpskim medijima i predstavljala se kao dokaz uspešnosti ekonomske politike Vlade.\nIpak, ova vest je isključivo u funkciji zadovoljenja sujete njenog gorljivog glasnika, jer se, kako to Adler jezgrovito razlaže, skoro u potpunosti odnosi na privid nego na suštinu. A to iz prostog razloga što ovi statistički podaci stoje, ali su saopšteni bez ugledanja na sve okolnosti, koje intuitivni otklon od poređenja Srbije s jednom Irskom u ovom kontekstu dovode u čisto logičku ravan.\nOvogodišnji, istina solidan privredni rast Srbije (4,6 %) posledica je, kako bi ekonomisti rekli, jako niske baze, odnosno vrlo niskog rasta (1,9 %) prošle godine, po čemu je Srbija bila u grupi od 40 zemalja sveta koje su jedino imale rast niži od dva procenta. S druge strane, Republika Irska je 2017. godine imala privredni rast od 7,2 %, a Poljska od 4,6 %.\nSitaucija je identična onoj u kojoj se učenik ponavljač poredi sa odlikašem. Učenik koji prvo tromesečje završi sa pet jedinica, pa do polugođa svoje slabe popravi na dvojke osnovano može da kaže da je svoje loše ocene popravio za sto odsto i da je na polugodištu duplo bolji nego na tromesečju. U međuvremenu, neki odlikaši su iz nekih predmeta pali sa 5 na 4, pa su, iako i dalje odlični, u proseku malo i pokvarili svoje ocene. To doprinosi da učenik ponavljač na polugodištu procentualno ima čak i bolje rezultate od odlikaša.\nSuština ove zavodljive režimske statistike nije, dakle, da pokaže realne reference domaće privredne aktivnosti, nego da kroz njenu dekontekstualizaciju stvori iluziju ili privid ekonomskog progresa uporediv sa "keltskim tigrom".\nMaks Veber je u svom slavnom eseju "Politika kao poziv" pisao da u konačnom postoje samo dva smrtna greha u polju politike: nedostatak objektivnosti i – često, ali ne uvek identična sa njim – neodgovornost. Sujeta dovodi političara u snažno iskušenje da počini jedan ili oba ova greha, naročito u slučaju kada je demagog zainteresovan samo za utisak koji ostavlja.\nIako je, prema Veberu, žudnja za moći jedna od pokretačkih sila politike, "nema štetnijeg izopačenja političke sile od skorojevićke zaljubljenosti u moć i taštom uživanju u osećanju moći, i uopšte od obožavanja moći kao takve. Puki 'političar moći' može proizvoditi ozbiljne posledice, ali njegov rad je zapravo besmislen i ne vodi nikuda".\nBaš koliko je besmisleno i poređenje srpskog privrednog rasta s irskim.


Dugoročna prognoza: Sneg krajem meseca\nPrognoza vremena do 30. novembra\nU periodu do 17. novembra očekuje se suvo i toplije vreme s najvišim dnevnim temperaturama od 1 do 16, oko 6. novembra i do 19 stepeni.\nDo 25. novembra, uz češću pojavu kiše, srednja dnevna temperatura vazduha kretaće se u intervalu od 6 do 13 stepeni.\nU periodu od 26. do 30. novembra predviđa se prosečno toplo vreme, ali sa češćom pojavom padavina, intenzivnijim krajem novembra, kada se očekuje da kiša pređe u susnežicu ili sneg..\nNarednih dana i dalje veoma toplo za ovo doba godine, maksimalna temperatura ponegde i do 22°C, a u košavskom području duvaće umeren do jak jugoistočni vetar, na jugu Banata i sa olujnim udarima, u subotu u slabljenju. U četvrtak će biti pretežno sunčano, krajem dana i uveče povećanje oblačnosti, a tokom noći ponegde i veoma retka pojava slabe kiše. U petak i subotu umereno do potpuno oblačno i uglavnom suvo, tek ponegde sa veoma slabom kišom. U nedelju pretežno sunčano, samo se na jugoistoku ponegde očekuje kiša. U Timočkoj Krajini tokom celog perioda tmurno i hladnije.


WHO predviđa 236.000 umrlih od COVID-19 u Evropi do kraja godine\nSvjetska zdravstvena organizacija (WHO) očekuje da će od kraja avgusta do 1. decembra u Evropi biti 236.000 smrtnih slučajeva povezanih s COVID-19, rekao je regionalni direktor WHO-a za Evropu Hans Kluge.\nBroj smrtnih ishoda od COVID-19 porastao je za 11 posto samo prošle sedmice, rekao je Kluge, prenijela je Hina, pozivajući se na dpa.\nCrno predviđanje dolazi iz Instituta za zdravstvenu metriku i procjenu Univerziteta Washington u Seattleu.\nPorast izazvala delta varijanta\nPorast oboljelih je izazvala visoko zarazna delta varijanta, ublažavanje mnogih javnozdravstvenih mjera u brojnim zemljama i znatni rast broja putovanja tokom ljeta, rekao je.\nDošlo je do naglog rasta broja novozaraženih, posebno na Balkanu, na Kavkazu i u Centralnoj Aziji, dodao je Kluge.\nPrema definiciji WHO-a, evropsku regiju čine 53 zemlje u Evropi, na Kavkazu i u Centrlanij Aziji.


Skladišno regalni sistemi\nDo sada smo projektovali, dobavili, montirali i pustili u rad tri automatizovana skladišta, koja se razlikuju po korištenoj tehnologiji. Tehnologija je bila izabrana na osnovu analize artikala i predviđenog protoka kroz skladište.\nU Jub-u smo postavili automatizovano protočno skladište za skladištenje paleta sa farbom.\nAutomatizovano protočno skladište JUB\nU Kolpi smo projektovali, dobavili, montirali i pustili u rad automatizovano visokoregalno skladište za skladištenje njihovog celog prodajnog programa, koji obuhvata sve od kada za kupatila i tuš kada, opreme i nameštaja za kupatila, pa do jakuzi bazena i sredstava za čišćenje.\nVisokoregalno automatizovano skladište Kolpa\nZa preduzeće Argeta smo u Sarajevu postavili automatizovano visokoregalno skladište u kojem rade dve krivinske dizalice. Posebnost skladišta je u tome, da služi istovremeno kao proizvodno i distribuciono skladište.\nVisokoregalno automatizovano skladište ARGETA


Radio TV Stara Pazova - OPŠTINA STARA PAZOVA: Opremanje industrijskih zona ključ razvoja\nOPŠTINA STARA PAZOVA: Opremanje industrijskih zona ključ razvoja\nŠirenje, razvijanje i infrastrukturno povezivanje postojećih industrijskih zona i stvaranje novih ključni su strateški ciljevi rukovodstva Opštine Stara Pazova u privlačenju novih investitora i otvaranju novih radnih mesta.\nNa teritoriji opštine Stara Pazova trenutno postoje 4 industrijske zone u kojima posluje veliki broj uspešnih svetskih i domaćih kompanija koje zapošljavaju radnike ne samo sa teritorije opštine, već i iz okolnih gradova i opština. Da opština Stara Pazova strateški radi na razvoju i privrednom jačanju govori i činjenica da od ukupno deset naselja u staropazovačkoj opštini, čak 9 ima usvojene urbanističke planove bez kojih nema gradnje i ostvarivanja investiacija. Za poslovanje u Centralnoj radnoj zoni koja je u potpunosti komunalno opremljena, pored jedne domaće, odlučili su se belgijska i nemačka kompanija. Opština Stara Pazova obezbedila je sredstva za nastavak izgradnje saobraćajnice koja će infrastrukturno unaprediti najmlađu radnu zonu na teritoriji opštine. Prema rečima nadležnih, kada novodolazeće kompanije zvanično počnu sa poslovanjem u ovoj industrijskoj zoni, hleb za svoje porodice naći će još nekoliko hiljada radnika. Podsetimo da je pre tri godine u ovoj industrijskoj zoni u saradnji sa nemačkim investitorom izgrađeno 950 metara puta, a nastavkom izgradnjem pomenute saobraćajnice odgovoriće se potrebama privrednika, ali i običnih građana koji će brže stizati iz Novih Banovaca ka Novoj Pazovi ili Vojki i dalje ka autoputu Beograd – Zagreb.


Stonoteniseri blistali na međunarodnom turniru u Kaknju - Sirmiuminfo\nStonoteniseri blistali na međunarodnom turniru u Kaknju\nKakanj, 28. februar. Sportski centar u Kaknju (Bosna i Hercegovina) po treći put organizovao je tradicionalni Međunarodni turnir veterana u stonom tenisu pod nazivom „Kakanj open 2021.”.\nTurnir je i ovog puta okupio veliki broj veterana iz svih republika nekadašnje Jugoslavije.\nUkupno sto sedam takmičara iz Srbije, Hrvatske, Crne Gore, Slovenije, Makedonije i domaćina BiH takmičili su se u pojedinačnim katagorijama kao i u dublu u kategorijama: do 50 godina, kategorija 50 – 60 godina, kategorija 60 – 65 godina i u dublu bez ograničenja.\nNajveće iznenađenje priredili su takmičari “Srem spina” iz Sremske Mitrovica i zasluženo su dobili priznanje najuspešnije ekipe na turniru.\nVeterane iz Sremske Mitrovice predstavljala je tročlana ekipa u sastavu, Živan Jovanović, Tokić Hamo i Glamočak Radojica.\nTokić Hamo je igrao izvanredno u kvalifikacijama u kategoriji takmičara do 50 godina u pojedinačnoj konkurenciji i stigao do četvrtfinala kada je posle velike borbe izgubio od domaćeg takmičara.\nJovanović Živan je u pojedinačnoj kategoriji veterana 60 – 65 godina “počistio” svoje protivnike u kvalifikacijama, stigao do finala ali nije uspeo da savlada domaćeg igrača Ćerin E. iz Zenice.\nJovanović je osvojio Drugo mesto što je velilki uspeh.\nGlamočak Radojica je takođe u pojedinačnoj konkurenciji veterana 50 – 60 godina igrao izvanredno u kvalifikacijama i došao do finala gde je savladan od Ferhatović M. iz Sarajeva i tako osvojio Drugo mesto u ovoj konkurenciji.\nU konkurenciji dublova igrali su parovi koji nisu imali ograničenje u godinama tako da su čak i neki dublovi mnogo mlađi po godinama igrali protiv dublova koji su po godinama dosta stariji od njih. Dubl iz Sremske Mitrovice, Jovanović i Glamočak napravili su i najveće iznenađenje na ovom turniru.\nU pet mečeva u kvalifikacijama savladali su daleko mlađe parove i došlli do finala.\nU finalu nažalost nisu imali mnogo šansi protiv igrača iz BiH, Ferhatovića i Kamenjara iz Sarajeva koji su daleko mlađi od njih i igraju u bosanskoj Super stonoteniskoj ligi.\nSremskomitrovački par je pružio snažan otpor ali su na kraju ipak savladani rezultatom 1:3 i tako osvojili srebrnu medalju.\nKada se sve sabere, veliki uspeh naših stonotenisera na ovom prestižnom turniru nacija.\nIgrali su na tri finalna meča i osvojili ukupno četiri srebrne medalje.


Puni samo elitni hoteli, manji prazni\nKako protiče početak letnje sezone u Crnoj Gori? Jun je izneverio sva očekivanja, a kako tvrde budvanski hotelijeri, rezultati nisu ni približno slični onima iz 2019. godine.\nPrema statistici, u Budvi boravi 17.470 gostiju od čega je njih 9.290 u privatnom, a 7.900 u hotelskom smeštaju.\ncrna gora, sveti stefan, budva\nKako su rekli Pobjedi iz Turističke organizacije (TO) Budva, u hotelskom smeštaju najbrojniji gosti su iz Srbije, Nemačke, Izraela, Albanije, Velike Britanije, Bosne i Hercegovine, Francuske, Poljske, Kazahstana i Turske.\nIz TO Budva ističu da još nisu dostigli nivo iz 2019., a kada je reč o vrhuncu sezone i posezoni očekuje se popunjenost hotelskih kapaciteta visoke kategorije.\n„Slaba je posećenost u malim i srednjim hotelima, a vidim da se žale i ugostitelji. Veliki hoteli, koji imaju bazene i svoje plaže, puni su jer oni imaju dumping cene koje su u rangu tri i dve zvezdice. Ima i bogataša, ali oni odsedaju u Porto Montenegru, Kumboru, Splendidu”, tvrdi Pejović, vlasnik hotela Grbalj u kojem je popunjenost samo 50 odsto.\n„Bojim se ćemo ovim načinom vođenja turizma, odnosno nepostojanjem strategije, izgubiti predsezonu i posezonu“, dodao je Ivanović.


Puppy Linux 4.3.1 - instalacija - Stranica 2 od 3 - IT za početnike - Vladimir Jojić\nKada odaberemo instalaciju, prvo što će biti zatraženo je da odaberemo gde želimo da instaliramo sistem. Možemo primetiti da su ponuđene sve moguće opcije, od kojih ćemo odabrati „USB flash drive“. Napominjem da flash memorija na koju želimo da instaliramo Puppy mora u ovomm momentu biti priključena na računar. Za svaki slučaj, preporuka je da na računar bude priključen samo taj jedan USB flash, da nebi došlo do instalacije sistema na pogrešno mesto…\nZatim će nam biti izlistane USB flash memorije koje su trenutno priključene ne računar.\nKada odaberemo željenu memoriju biće nam prikazane (ukoliko već postoje) particije koje se nalaze na odabranoj USB memoriji. Bez obzira da li smo ranije pripremili mesto za instalaciju, biće nam ponuđeno da preko menadžera particija podelimo memoriju i formatiramo je u željeni fajl sistem. Ja sam za instalaciju koristio flash od 2GB, gde sam napravio jednu particiju od 500MB za Puppy, a ostatak želim da koristim kao običnu memoriju za prenos podataka.\nKlikom na ikonicu sa likom kučeta odabiramo željenu particiju i prelazimo na sledeći korak.\nKada potvrdimo da smo dobru particiju odabrali za instalaciju, u sledećem koraku od nas se zahteva da označimo gde se nalaze fajlovi Puppy Linux sistema koji instaliramo. S obzirom da je naš Puppy narezan na CD i nalazi se u drajvu, odabraćemo „CD“, a zatim potvrditi sa „OK“.\nU sledećem koraku je potrebno odabrati na koji način će zapis u MBR (master boot record) biti kreiran. Zapis u MBR je neophodan da bismo pri uključivanju računara i boot-ovanju sa USB memorije naznačili da se na tom flashu nalazi sistem i da bi se odredila putanja ka fajlovima za njegovo učitavanje. Ovde sam odabrao opciju „mbr.bin“ koja je i preporučena.\nUkoliko nismo unapred kreirali particiju za instalaciju Puppy-ja, ili je nismo obeležili kao „boot“ particiju, dobićemo mogućnost da preko menadžera particija „Gparted“ sve to uradimo.


Milionski manjak nafte u holandskom brodu u Velikom Gradištu\nPOČETNA REGIONALNE VESTI - BRANIČEVSKI OKRUG Milionski manjak nafte u holandskom brodu u Velikom Gradištu\nCarinici su na Dunavu, u Velikom Gradištu, 4. novembra 2020. godine utvrdili da na jednom brodu ima 5 tona pogonskog dizel goriva manje nego što je prijavljeno u brodskim knjigama.\nSlučaj je otkriven prilikom izlazne kontrole holandskog broda “SERVIA” koji je u vlasništvu holandske firme.\nNaime, na osnovu prijavljene šeme tankova broda “SERVIA” i visine nivoa pogonskog goriva u njima, otkriven je manjak u odnosu na prijavljenu količinu.\nCarinici su utvrdili da se umesto prijavljene 41 tone pogonskog goriva, u pogonskim tankovima ovog broda nalazi svega 36 tona, što znači da je gorivo negde usput istočeno i da je najverovatnije završilo na sivom tržištu naftnih derivata.\nKako je konstatovan manjak od 5,2 tone nafte, pokrenut je prekršajni postupak protiv zapovednika broda koji je vođen po hitnoj proceduri, jer je reč o stranom državljaninu.\nSud je doneo odluku da novčano kazni prekršioca sa 251.000 dinara, kao i da naplati protivvrednost robe koja se ne može oduzeti u visini 250.535 dinara. Uz to, carinarnica Kladovo je donela rešenje o naplati carine i drugih uvoznih dažbina u iznosu od 505.286 dinara, što u zbiru prestavlja iznos od 1.006.821 dinara koji je direktno uplaćen u Budžet RS.\nPRETHODNI ČLANAKKrizni štab će razmotriti drugačiju organizaciju nastave\nSLEDEĆI ČLANAKŠest novih CNC mašina u Tehničkoj školi u Kostolcu, vrednost investicije preko 4 miliona dinara


Iran će primeniti meru reciprociteta prema SAD\nBeta 28. januara 2017. 18:20\nIranske vlasti su danas odlučile da primene princip reciprociteta posle odluke američkog predsednika Donalda Trampa da zabrani ulazak Irancima i državljana šest drugih muslimanskih zemalja u SAD, saopštilo je ministarstvo spoljnijh poslova Irana.\n„Uz poštovanje prema američkom narodu ali i uz pravo zaštite prava svojih državljana, Iran je odlučio da primeni meru reciprociteta posle uvredljive odluke SAD prema Irancima i ta mera će biti na snazi dok se ne ukine američka“, navodi se u saopštenju.\nAmerički predsednik do daljeg je zabranio ulazak u zemlju sirijskim izbeglicama, a tromosečna zabrana izdavanja američkih viza uvedena je za državljane Irana, Iraka, Libije, Somalije, Sudana i Jemena.\nTramp je u petak potpisao dekret kojim se uvodi zabrana izdavanja američkih viza državljanima ovih većinski muslimanskih zemalja da bi se onemogućilo da „radikalni islamski teroristi“ udju u SAD.\nIransko ministarstvo je navelo da američka odluka sadrži elemente suprotne medjunarodnim pravilima i dodalo da je naložilo ambsadama i konzulatima da pomognu „iranskim državljanima kojima je onemogućeno da se vrate svojim domovima, radnim mestima ili studijama u SAD“.\nIranski mediji su danas preneli da je nekolicini iranskih državljana bilo onemogućeno da udju u avion za SAD posle Trampovog ukaza.\nIzraelska vlada odobrila normalizaciju odnosa sa Bahreinom\nIran: Nestašica insulina, desetine hiljada ugroženih\nPompeo i Esper na konsultacijama o Kini sa indijskim vrhom\nPuna policijska mobilizacija zbog masovnih nemira u Nigeriji


Koalicija za Pirot : Južne vesti\nPopović izabran za predsednika Skupštine grada Pirota\n15:02, 16. 5. 2016.\nDosadašnji predsednik Skupštine Milan Popović iz Koalicije za Pirot ponovo je izabran na tu funkciju glasovima nove skupštinske većine koju, pored ove koalicije, čine još SPS i koalicija SDS-LDP. Usvojen i novi Statut kojim je Pirot i zvanično postao grad.\n"Saradnja sa SNS na republičkom, ne na lokalnom nivou"\n09:15, 28. 1. 2016.\n"Zbog interesa grada voljni smo da sarađujemo sa ljudima koji vode Vladu Srbije", rekao je predsednik Opštine Pirot Vladan Vasić u emisiji "15 minuta", ali dodao da saradnje sa lokalnim odborom Srpske napredne stranke nema.\nPopović: SNS na silu želi vlast u Pirotu\n16:47, 2. 7. 2015.\nIako je prema presudi Prekršajnog suda prvi čovek Pirota Vladan Vasić kriv za nenamensko trošenje budžetskih para, predsednik Skupštine Milan Popović to osporava, tvrdeći da SNS na silu želi da preuzme lokalnu vlast.\nVasić jača skupštinsku većinu u Pirotu\n15:05, 31. 3. 2015.\nVladajuća Koalicija za Pirot, koju predvodi predsednik Opštine Vladan Vasić, pirotski SPS i novoformirani Opštinski odbor Socijaldemokratske stranke, potpisali su Protokol o saradnji koji će, prema rečima potpisnika, važiti u ovom skupštinskom sazivu.\nSNS nije uspeo da promeni vlast u Pirotu\n14:54, 17. 12. 2014.\nPokušaj pirotske opozicije da u Dnevni red uvrsti i smenu čelnih ljudi u Opštini nije uspeo, zbog čega su napustili sednicu na kojoj je usvojen budžet za 2015. godinu koji iznosi 1,36 milijardi dinara.\nVasić: Bićemo ubedljivo drugi\n09:55, 7. 3. 2014.\nPrvi čovek Pirota i potpredsednik Ujedinjenih regiona Srbije Vladan Vasić, očekuje da URS u Pirotu bude odmah iza SNS-a, na predstojećim Parlamentarnim izborima.\nDecenija Vasićeve vlasti u Pirotu\n18:06, 3. 12. 2013.\nVladan Vasić je prvi put je izabran za predsednika 2003. godine kao prvi neposredno izabrani čelnik opštine Pirot. Do sada je biran u 3 mandata, a jubilej je obeležio prijemom za saradnike.


Spor rast kredita i depozita banaka\n28.06.2012. / 7:50\nBANJALUKA, Banke u RS su u prvom tromjesečju ove godine odobrile 4,3 milijarde KM kredita, što predstavlja rast od četiri odsto u odnosu na isti period prošle godine.\nIstovremeno depoziti banaka u RS iznosili su 4,03 milijarde KM, što je 5,8 odsto više u odnosu na prošlogodišnji prvi kvartal, navodi se u izvještaju Agencije za bankarstvo RS.\nBankarski sektor je i dalje pod uticajem ekonomske krize, što se, kako se ocjenjuje, odražava kroz usporeniji rast kreditnih plasmana i depozita.\nUdio nekvalitetnih kredita u ukupnom kreditnom portfoliju zabilježio je pad sa 16,9 odsto iz prvog kvartala prethodne godine na 11,48 odsto u prvom tromjesečju ove godine.\nAgencija za bankarstvo RS ukazuje, ipak, da ovaj segment i dalje zahtijeva dodatnu pažnju i oprez, dok trenutni nivo depozita, prema njima, pokazuje da su banke zadržale povjerenje privrednih subjekata, a prije svega građana.\nBanke u RS su na kraju prvog kvartala ove godine ostvarile neto dobit od 16,2 miliona KM, što je povećanje za 38 odsto.\nIvan Vlaho, direktor UniCredit banke Banjaluka, rekao je da je zbog veoma loše ostvarene dobiti proteklih godina njen skok u prvom tromjesečju 2012. bio vidljiviji.\n“Ovaj iskorak je uglavnom posljedica aktivnosti banaka u prošloj godini. Iako zabilježena dobit jeste veća u odnosu na prošlu godinu, to još nije dovoljno dobro za zemlju sa veoma niskim kreditnim rejtingom poput BiH”, rekao je Vlaho.\nOn ističe da bankarski sektor dijeli sudbinu privrede, s obzirom na to da mnoge firme imaju probleme u redovnom poslovanju.\n“Jasno je da se to reflektuje na povećanu rizičnost plasmana banaka prema preduzećima iz proteklih godina”, kazao je Vlaho.\nMarko Đogo, predsjednik Sekcije za bankarstvo u Udruženju ekonomista RS – SWOT, smatra da se bankarski sektor RS ove godine ustabilio.\n“Udio problematičnih kredita, koji je stalno bilježio rast, sada se stabilizuje, a dobit sektora je veća. To su dobri trendovi, ali ipak smatram da teško možemo vjerovati da će se kreditni plasmani u kratkom periodu lako iščistiti”, rekao je Đogo.\nOn je dodao da je situacija u bankarskom sektoru RS veoma slična regionalnoj, te da je najveći problem u tome što su banke od početka krize bile dosta opreznije pri plasmanima kredita.\n“Banke u Srbiji i Hrvatskoj su bilježile rast kreditnog plasmana, koji je, istina, bio usmjeren ka državi, dok se BiH uglavnom zaduživala u inostranstvu ili posredstvom finansijskog tržišta”, rekao je Đogo.\nProsječne nominalne i efektivne kamatne stope na kredite banaka RS za prvi kvartal ove godine zabilježile su blagi pad u odnosu na prošlu godinu, navodi se u izvještaju Agencije za bankarstvo RS. Prosječna nominalna kamatna stopa na kredite u prvom tromjesečju ove godine manja je za 0,25 odsto, a prosječna efektivna kamatna stopa bilježi pad za 0,49 odsto u odnosu na prosjek iz 2011. godine.\nSlaba ekonomija povećava kreditni rizik\nSlaba ekonomska aktivnost u BiH i loše projekcije rasta za 2012. u BiH i inostranstvu predstavljaju rizik za kvalitet kreditnog portfolija bankarskog sektora i njegovu profitabilnost, ocijenjeno je na jučerašnjem sastanku Stalnog odbora za finansijsku stabilnost.\nČlanice Odbora naglasile su neophodnost donošenja zakona o faktoringu i agencijama za otkup potraživanja, čime bi se zakonski regulisao prenos dijela kreditnog porfolija iz banaka u zasebna pravna lica, kao i poreski tretman takvih transakcija.\nZaključeno je da bi buduće aktivnosti, između ostalog, trebalo da budu usmjerene ka ispitivanju mehanizama za zaštitu izvora finansiranja, kao i analizi ročne usklađenosti finansijskih sredstava i obaveza bankarskog sektora, saopšteno je iz Centralne banke BiH.\nSastankom je predsjedavao guverner Centralne banke BiH Kemal Kozarić, a prisustvovali su ministar finansija i trezora BiH Nikola Špirić, ministar finansija FBiH Ante Krajina, direktori agencija za bankarstvo RS i FBiH, Slavica Injac i Zlatko Barš, te direktor Agencije za osiguranje depozita BiH Josip Nevjestić. Nezavisne novine\nTagovi: agencija za bankarstvo rsbankedepozitikreditimarko djogotopvazno\nĐogo: Recesija u BiH je moguća 2020.\nKomentari na članak: Spor rast kredita i depozita banaka\n28.06.2012 u 12:16\nAjao, pa dobit je ostvarena samo zato sto se ne prave velika rezervisanja za “problematicne” kredite. Nema veceg rasta jer nema vise vecih priliva novca iz inostranstva ( iz maticnih banaka)\nStrasno korektan odgovor. Toliko korektan da su sami sebi skocili u usta time sto su potvrdili da su u poslednjih…


Nove cene, usluga ista! – Efektiva\nNove cene, usluga ista!\nTehnički pregledi u Srbiji planiraju novo povećanje cene svojih usluga, samo par meseci nakon što su već povećali cene za tri puta. Ovo novo povećanje cena sa 3.000 na 5.000 din pravdaju činjenicom da su im osiguravajuće kuće smanjile zaradu od prodatih polisa auto osiguranja sa 20 na 5%.\nPrema podacima koje smo dobili od jednog vlasnika tehničkog pregleda, u Srbiji ima oko 1.700 registrovanih privrednih subjekata koji se bave tehničkim pregledom i/ili registracijom vozila. Prema zvaničnoj statistici, u Srbiji ma oko 2 miliona registrovanih vozila, što znači da u proseku svaka od firmi može da registruje oko 1.176 vozila godišnje, ili 98 vozila mesečno.\nAko uzmemo da je trenutna cena 3.000 din, ili 25evra, dolazimo do mesečne zarade od 2.450 evra. Na 98 vozila mesečno neka bude još 5 evra po vozilu na ime onih 5% kojih se dobijaju od osiguranja, to ukupnu mesečnu zaradu podiže na 2.940 evra. Da li je to dovoljno da pokrije mesečne troškove?\nOno što je zanimljvo, novo povećanje cene se opravdava smanjivanjem provizije od osiguranja. Postavlja se pitanje zašto su tehnički pregledi cenu svojih usluga prvobitno povećali sa 1.000 na 3.000 din kad je provizija od osiguranja u tom periodu bila ista! U tom istom periodu, na onih 2.450 evra zarade od pružanja usluge pregleda, dodatna zarada je bila oko 20 evra po vozilu ili nešto manje od 2.000 evra mesečno, što je ukupnu zaradu moglo povećati na gotovo 4.500 evra!\nDakle, ako cena ode na 5.000 din, ili 42 evra po vozilu, ukupna zarada na mesečnom nivou će biti oko 4.100 evra plus 500 evra od osiguranja. Za firmu sa tri zaposlena sasvim solidna zarada!\nNAPOMENA: Kalkulacija je na primeru da su sva vozila pregledana po ceni putničkog vozila, a za teretna i ostala veća vozila je i cena veća!\nDa je i dosadašnja cena od 3.000 din bila više nego realna, potvrđuju primeri vozača koji su nm javili da su u toj ceni usluge tehničkog pregleda dobili i apparat za gašenje požara za svoj auto, što znači da mesta za korekciju cene na dole svakako ima.\nNeki tehnički pregledi su već počeli da se kartelski udružuju radi dogovaranja o jedinstvenoj ceni od 5.000 din, čime zloupotrebljavaju svoj dominantni položaj na štetu potrošača, ograničavajući konkurenciju. To potvrđuje primer tehničkih pregleda iz Čačka i okoline, koji su se čak ne krijući to, dogovorili da svi povećaju cene po jedinstvenom tarifniku, čime su učinili povredu konkurencije iz članova 9 i 10 Zakona o zaštiti konkurencije! Na ovaj način učinili su zloupotrebu dominatnog položaja iz člana 16 istog Zakona, nametanjem nepravične prodajne cene svojih usluga!\nNa kraju, postavlja se opravdano pitanje šta potrošači (vozači) dobijaju povećanjem cene usluge pregleda vozila? Da li će biti bezbedniji i da li će oni koji pružaju uslugu pregleda vozila biti odgovorniji za eventualne propuste i saobraćajne nezgode koje mogu nastati usled neispravnosti vozila?\nZakon o obligacionim odnosima u svojim načelima, između ostalog, predviđa i pravo na jednakost uzajamnih davanja ugovornih strana. O kakvom pravu jednakih davanja se radi ako pružalac neke usluge za istu stvar koju obavlja, u roku od 4 meseca poveća cenu sa 1.000 din na 3.000, a zatim na 5.000 din?\nU prilogu je dokument potpisan od strane tehničkih pregleda sa teritorije Čačka!\nPozivamo ovom prilikom vozače iz cele Srbije na bojkot tehničkih pregleda koji povećaju cenu na 5.000 din!\nPosted on 10/11/2018 10/11/2018 Author dejangCategories Potrošačke Aktuelnosti\nSledeća Sledeća: Ništav ugovor u CHF!


Neophodno da novi energetski kapaciteti budu održivi\nBeograd, 27. maj 2021.\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas da će Srbija biti energetski bezbedna i imati dovoljno električne energije jer ima dovoljno potencijala, a da je važno da novi kapaciteti koji se budu gradili budu održivi i ekonomski isplativi.\nMihajlović je, gostujući na TV Hepi, naglasila da je glavni cilj da Srbija ima dovoljno energije, koja je proizvedena na održiv i zdraviji način.\nImaćemo plan do 2050. godine kako će raditi naše termoelektrane, ali moramo da počnemo da gradimo i nove kapacitete koji koriste druge izvore energije kako bi proizvodnja električne energije bila ekonomski održiva, navela je potpredsednica Vlade.\nOna je ukazala na to da će se na postojećim elektranama raditi postrojenja za odsumporavanje, ali da se, kada je reč o novim elektranama, mora voditi računa kolika bi bila stvarna cena te struje.\nPrema njenim rečima, većina prihoda od onog što bi proizvela TE „Kolubara B“ otišla bi na takse za ugljenik zbog zagađenja, pri čemu te takse sada iznose 51 evro po toni ugljenika, na početku godine su bile 35 evra, a do kraja godine se očekuje da će biti 130 evra.\nAko znamo da ćemo te takse morati da plaćamo na energiju iz novih termoelektrana, onda je veliko pitanje da li treba da ih gradimo, ukoliko znamo da ćemo onda plaćati još više za takse, rekla je Mihajlović.\nPotpredsednica Vlade je podsetila na to da je TE „Kolubara B“ počela da se gradi pre 41 godinu i da je u njenu izgradnju do sada uloženo približno 400 miliona evra, ali da je ta oprema velikim delom izgubila na vrednosti i danas vredi oko 100 miliona evra.\nOna je istakla da je važno da EPS efikasnije realizuje investicije, navodeći da će izgradnja TE „Kostolac B3“ trajati 10 godina, a da je još 2016. godine započeta izgradnja vetroparka u Kostolcu, gde se mora voditi računa i o tome da tehnologije brzo napreduju.\nMihajlović je, govoreći o protestu radnika u Kaleniću u ponedeljak, rekla da nije bilo potrebe za tim jer niko nije rekao ni da se gase termoelektrane do 2030. godine, niti da će radnici ostati bez posla.\nEfikasan EPS važan za energetsku bezbednost zemlje\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas da je za državu i građane najvažnije da Srbija bude energetski bezbedna i da ima dovoljno energije proizvedene na održiv način.\nMihajlović je, gostujući na Televiziji K1, poručila da niko neće zatvarati termoelektrane niti će radnici ostati bez posla, dodavši da do 2050. godine polovina energetskog miksa mora da bude iz zelene energije i da je važno graditi nove kapacitete za proizvodnju energije iz drugih izvora.\nSrbija neće uvoziti struju, jer ćemo imati podignute kapacitete termoelektrana kroz revitalizacije, novi blok Kostolac B3 i krećemo da gradimo nove kapacitete iz drugih izvora, navela je potpredsednica Vlade.\nOna je naglasila da Srbija ima ogroman potencijal za izgradnju vetroelektrana, hidroelektrana i solarnih elektrana, dodavši da nije bilo nikakvih odluka za izgradnju TE „Kolubara B“.\nAko kažemo da nema odobrenja da se gradi nova termoelektrana, to znači da smo pogledali svu dokumentaciju iz prethodnog perioda, sagledali vreme i godinu u kojoj živimo, svesni da bismo gradnjom nove TE opteretili i budžet države i građane, objasnila je potpredsednica Vlade.\nMihajlović je rekla da je najvažnije da EPS radi i da bude efikasno preduzeće, kao i da se što pre izgrade aktuelni projekti, kao što su „Kostolac B“ ili vetropark koji se gradi od 2016. godine.\nPotpredsednica Vlade je, povodom najave gašenja TE „Morava“ i TE „Kolubara A“, podsetila na to da se taj plan nalazi u Strategiji razvoja energetike iz 2012. godine, da one ni sada ne proizvode električnu energiju i da su na hladnoj rezervi.


Liman šampion, Kovačević MVP - BasketballSphere\nBasketaši Limana odbranili su titulu prvaka Roda prvenstva Srbije u basketu “tri na tri”, pošto su u finalu završnog turnira, na Trgu Slobode u Novom Sadu savladali su ekipu Armagedona rezultatom 21:14.\nU sastav Limana za finalni turnir vratio se Aleksandar Ratkov, dok su do titule došli i Mihailo Vasić, Stefan Kojić i Maksim Kovačević, kome je pripala i MVP nagrada. Uz novčanu nagradu, stari-novi šampioni su osvojili i slot za masters u Debrecinu. Ekipa Armagedona je takođe i najbolja ekipa domaćeg prvenstva, nakon ligaškog dela, a najbolji strelac završnog turnira je Jovan Antić. Treće mesto na prvenstvu Srbije pripalo je basketašima Novog Sada.\nUvodne sekunde finala protekle su u igri u reketu, ali bez koševa. Prvi poen u finalu postigao je Ratkov sa penala, a zatim je Liman preko Kovačevića došao do 4:0. Nakon promašaja na obe strane, Antić je sa penala postigao prve poene za Armagedon, dok je Liman preko Vasića poveo sa 5:2. Borbenom igrom, Novosađani su bili u prilici da uvećaju prednost, što je iskoristio Kovačević sa distance. Dugo je ekipa Armagedona bila bez pogotka iz igre, što je prekinuo Antić van linije 6.75.\nNa strani Limana uzvratio je Kovačević, zatim je sa penala za 12:6 pogodio Ratkov, dok je Armagedon koševima Antića i Rnića prišao na -7. Prvom dvojkom Miloševića, ekipa iz Smederevske Palanke je došla i do -4, ali je sa penala precizan bio Kojić za 15:9, zatim i 17:10. Basketaši Armagedona pokušavali su igrom ispod koša da uhvate rezultatski priključak, ali priliku sa penala nije iskoristio Vesković, a Liman je i u nastavku bio odličan u defanzivnim zadacima. Do 20 poena Limanci su stigli dvojkom Kovačevića, a konačnih 21:14 postavio je Ratkov sa linije slobodnih bacanja.


EU PRO objavio poziv „Unapredi poslovanje preduzeća“ – podrška projektima za konkurentnija srpska preduzeća (rok: 10.7.2019) : Inkluzija\nRazvojni program EU PRO objavio je javni poziv za podršku projektima koji treba da doprinesu konkurentnosti i održivosti poslovanja malih i srednjih preduzeća i preduzetnika/ca u regionu Šumadije i zapadne Srbije i Južne i istočne Srbije*.\nKroz poziv Evropska unija (EU) će sa ukupno 600.000 evra finansirati projekte koji će podržati preduzeća u unapređivanju proizvodnih procesa i kvaliteta proizvoda i usluga, ali i u sertifikaciji i uvođenju relevantnih standarda i konkretnih aktivnosti usmerenih ka osvajanju novih tržišta.\nPravo učešća na pozivu koji je otvoren do 10. jula 2019. godine imaju regionalne razvojne agencije, biznis inkubatori, naučno-tehnološki parkovi, klasteri, poslovna udruženja, privredne komore, kao i istraživačke i visokoškolske ustanove sa teritorije koju pokriva EU PRO program.\n„Budući da je jedan od ključnih prioriteta Vlade Srbije unapređenje održivog regionalnog razvoja, program EU PRO će pružiti pomoć organizacijama za podršku poslovnim subjektima kako bi se unapredila konkurentnost i produktivnost malih i srednjih preduzeća u manje razvijenim delovima Srbije“, rekla je Jadranka Joksimović, ministarka za evropske integracije Vlade Republike Srbije.\nEvropska unija na ovaj način pruža podršku unapređenju konkurentnosti i jačanju srpskih preduzeća kako bi se ona ravnopravno uključila na zahtevno evropsko tržište koje pruža velike poslovne mogućnosti, ali nalaže ispunjavanje visokih standarda i spremnost za takmičenje sa konkurencijom.


Kako preživeti prvu godinu poslovanja? - Minimax\nMinimax.si>Blog>Blog>Kako preživeti prvu godinu poslovanja?\nPokretanje sopstvenog biznisa nikada nije lak korak i sasvim sigurno nije odluka koja se lako donosi, dok u vreme pandemije virusa Covid 19 predstavlja zaista izazov sa kojim nije baš svako spreman da se suoči. Teška ekonomska situacija i izuzetno kompetitivno tržište postali su naša svakodnevnica, a neizvesnost koju pandemija i promenjivi uslovi poslovanja nose sa sobom samo još dodatno otežavaju čitavu situaciju. Kako u ovakvim trenucima započeti sopstveni biznis i održati poslovanje na nogama tokom prve godine koja je najizazovnija za svakog preduzetnika je pitanje koje muči mnoge. Ukoliko ste među onim hrabrijima koji su se odlučili da pokrenu sopstveno poslovanje i stvore nova radna mesta, bitno je da se na vreme upoznate sa svim onim što vas čeka i da napravite dobar plan kako biste imali rešenje i za nepredvidive situacije i kako biste uspeli u tome da preživite prvu godinu poslovanja.\nBiznis plan kao osnova\nBiznis plan je nešto što je neophodno svakome ko makar i razmišlja o tome da pokrene sopstveni posao. Kako se ne bi desilo da doživite neuspeh, pre svega je bitno da jasno definišete šta je to vaš cilj, ali i na koji način ćete doći do njega. Vrlo često se dešava da ljudi imaju neku osnovnu ideju šta je to čime žele da se bave, ali ne posvete dovoljno pažnje i vremena promišljanju detalja, što neretko rezultuje odustajanjem već na prvim preprekama. Kako se ne biste našli u takvoj situaciji bitno je da imate pred sobom konkretnu sliku onoga što želite, da biste u skladu sa tim mogli da organizujete svoje poslovanje i napravite dobar biznis plan. Veliki broj ljudi veruje da im on nije potreban i da će biti sasvim dovoljno da stvari rešavaju „u hodu“, ali vas to vrlo lako može dovesti u bezizlaznu situaciju, jer se stvari ne odvijaju uvek onako kako mi želimo. Zbog toga dobro analizirajte tržište na koje želite da uplovite i precizno odredite svoju ciljnu grupu, kako biste dalje mogli pravilno da usmerite svoje poslovne aktivnosti. Napravite marketing plan i analizirajte konkurenciju kako biste uočili šta je to što je potrebno da i vi primenite, a šta bi bilo dobro da izbegnete. Naravno, najvažnije je da utvrdite šta je to novo što samo vi možete da ponudite na tržištu i na koji način da tu svoju uslugu predstavite. Ne zaboravite da je ovo takođe i pravi trenutak da napravite detaljan finansijski plan, jer je prva godina poslovanja zbog velikih ulaganja i malih prihoda uvek finansijski veoma izazovna. Ukoliko preduzmete sve ove mere proći ćete kroz ovu prvu godinu poslovanja sa manje briga, jer ćete moći da zaobiđete mnoge potencijalne greške i tako smanjite nepotrebne troškove koji se mogu javiti.\nIzgradite jaku mrežu\nDobar i pouzdan tim je zlata vredan, te je to i jedna od osnovnih stvari u koju treba da uložite kada pokrećete sopstveni biznis. Tokom prve godine poslovanja ništa vam neće biti toliko od koristi koliko vredni i ambiciozni ljudi na koje uvek možete da se oslonite. Jasno je da u početku nećete biti u mogućnosti da zaposlite veliki broj ljudi – možda ćete neko vreme raditi čak i sami, ali se potrudite da birate ljude sa kojima se razumete i na koje možete da računate. Njihovo znanje i sposobnosti su nešto što će rasti zajedno sa vama, jer ćete kroz udruženi rad imati mogućnost da napredujete i da se menjate. Pored ljudi sa kojima ćete sarađivati direktno, pokušajte da stupite u kontakt i sa što većim brojem ljudi koji su iz vašeg polja interesovanja. Pored toga što se od takvih ljudi uvek može nešto novo naučiti, imaćete i priliku da čujete šta je to novo što se dešava na tržištu, a možda ćete čak i doći do nekih zajendičkih poslovnih ideja. Budite obazrivi sa kim sarađujete, ali i pružite novim ljudima šansu da sa njima razmenite neke vizije i doprinesete jedni drugima.\nObazrivo sa ulaganjima\nFinansije su najveći kamen spoticanja tokom prve godine poslovanja, pa je jako bitno da budete veoma pažljivi po ovom pitanju. Svedite ulaganja na minimum i to dobro precizirajte u šta je potrebno da ulažete. Na prvi pogled će vam možda delovati da su neke stvari neophodne za jednu firmu pa ćete na njih dati više sredstava nego što je potrebno, da biste tek kasnije shvatili da ste mogli i bez njih. Zbog toga napravite dobar finansijski plan i što je još važnije – držite ga se. Nemojte se previše opterećivati ukoliko u samom početku ne možete da učinite da sve izgleda baš onako kako ste zamislili, jer ukoliko usmerite finansije na prave stvari, vremenom će i sve ostalo doći na svoje mesto. Budite svesni toga da ćete prve zarade reinvestirati ponovo u posao, ali je to način da napredujete i da vremenom postanete kompetitivni i prepoznatljivi na tržištu.\nUlažite u edukaciju\nKontinuirana edukacija je nešto u šta je neophodno da ulažete i definitivno nije jedna od oblasti na kojoj je potrebno štedeti. Ukoliko planirate da se razvijate i rastete, neophodno je da pratite sve promene koje se dešavaju u poslovanju i da sve te novine uvodite i u sopstveni posao. Velika je zabluda da se sa edukacijom završava pre pokretanja sopstvenog biznisa, jer se upravo kroz ovaj proces najviše uči. Ukoliko želite da budete prepoznatljivi po kvalitetu u svom poslu, edukacija je nešto čemu je neophodno da posvetite i finansijska sredstva i vreme. Pored toga što je bitno da ulažete u sopstveno znanje, jako je važno da to isto činite i za svoje zaposlene. Na taj način kreiraćete jedan tim koji neprekidno raste i napreduje, a vaši zaposleni će ceniti svaku priliku koju im pružite i umeće da vam se svojim zalaganjem na poslu oduže za prilike koje im dajete.\nKoliko god da se pripremite, neće uvek sve ići po planu i to je nešto na šta morate da budete spremni. Nepredvidive situacije će se dešavati i to je deo posla, bitno je da ne klonete duhom i da im se prilagodite u što kraćem vremenskom periodu. Imajte uvek pred očima svoj cilj, ali budite voljni i da ponekad napravite neke promene i da idete zaobilaznim putem kako biste do njega došli. Potrudite se da ne odstupate od ključnih tačaka vašeg plana, već da korigujete manje stvari koje neće imati toliki uticaj na vaše poslovanje.\nPrva godina poslovanja je teška i puna izazova i to je nešto što morate imati na umu kada ulazite u čitav ovaj proces. Pred vama je sasvim sigurno puno napornog rada i veliki broj briga, ali i nezamenjivih trenutaka na koje ćete biti ponosni i kroz koje ćete puno toga naučiti. Potrudite se da uživate u procesu koji je pred vama i da maksimalno iskoristite svaki trenutak. Okružite se ljudima od kojih možete nešto da naučite, ali i onima koji će vam vraćati pozitivnu energiju i biti podrška kroz sve izazove koji vam predstoje. Naravno, ne zaboravite ni da pronađete vremena za odmor, porodicu i prijatelje, jer je i to jedna od ključnih stvari koja omogućava da budete efikasni i produktivni.


13.02.2018 u 09:27\nPožega – Požežani su prekjuče izašli u ulični protest na trgu pred zgradom opštine, protiveći se donetoj opštinskoj odluci da za 12 miliona dinara lokalna samouprava kupi plac i nelegalan objekat u suvlasništvu muža predsednice SO Požega Zorice Mitrović. To protestno okupljanje, sudeći po preokretu koji je usledio, pokazalo se delotvornim: iz kabineta predsednika opštine Požega Milana Božića juče je saopšteno da vlasnici pomenutog placa i zemljišta odustaju od prodaje imovine opštini, te da će prodaju usmeriti ka drugim kupcima „čime je lokalna samouprava stavljena u svršen čin odustajanja i nemogućnosti otkupa”. Nedavno je, podsećamo, požeška SNS usvojila odluku da za 12 miliona kupi nelegalan objekat u suvlasništvu muža predsednice lokalnog parlamenta Zorice Mitrović da bi tom\n22.12.2017 u 21:41\nJedina kasarna u jugozapadnoj Srbiji još se nije predala\nPožega – Iz mirovne misije UN u dalekom Libanu, koju su od maja do decembra profesionalno obavljali na ponos Vojsci Srbije, nedavno su se vratili i pripadnici 22. pešadijskog bataljona Druge brigade KOV, stacioniranog u kasarni „Petar Leković” u Požegi. Sada jedinom preostalom garnizonskom mestu u celoj jugozapadnoj Srbiji. Vojnom objektu s tradicijom dugom 133 godine, koji je u reformama naše vojske tokom minule decenije najpre ukinut, zaboravljen i zakorovljen, da bi poslednjih godina uz napore i ulaganja otpočeo novi život. Sve je sada pod konac uređeno u krugu požeške kasarne, svi objekti i prostori u koje se vojska vratila pre četiri godine.\n03.06.2017 u 14:00\nPOŽEGA/ARILjE – Štab za vanredne situacije opštine Požega proglasio je vanrednu situaciju na celoj teritoriji te opštine, a vanredna situacija proglašena je i u devet mesnih zajednica opštine Arilje. Zamenik predsednika opštine Požega Vladan Kovačević izjavio je da su u sinoćnjem nevremenu najugroženiji istočni i zapadni delovi opštine, i to sela Zdravčići, Vranjani, Godovik, Rečice i Rasna, gde su bujični potoci naneli veliku štetu na infrastrukturi.\nVelika šteta od nevremena u Požegi, veći deo dobio struju\nPOŽEGA – Zamenik predsednika Opštine Požega Vladan Kovačević izjavio je da je veći deo grada večeras dobio struju posle jakog popodnevnog nevremena s obilnom kišom. On je agenciji Beta kazao da će sutra, po sagledavanju svih posledice biti doneta odluka o proglašenju vanredne situacije. Štab za vanredne situacije zaseda;e popodne, od 18 časova, a građani će od ponedeljka moći da Opštini prijaved štetu, da bi je komisije procenile.\n18.04.2017 u 10:46\nFabrika za preradu ribe u Požegi izgorela je u požaru koji je jutros zahvatio pogon, a povređenih nema, rečeno je Tanjugu u požeškoj policiji. Požar je izbio oko 3:30 sati, a u potpunosti je izgoreo pogon gde se vršila prerada ribe, dok je na Upravnoj zgradi pričinjena manja materijalna šteta. U Sektoru za vanredne situacije MUP-a Srbije za Zlatiborski okrug, rečeno je da su na lice mesta upućena tri vatrogasca sa dva vozila iz Požege. Na mesto požara u međuvremenu je došla i ispomoć iz Užica, pa je vatrenu stihiju gasilo deset vatrogasaca sa pet vozila. Krov na pogonu Fabrike za preradu ribe se urušio. Uzrok požara za sada nije poznat, ali je pričinjena velika materijalna šteta. (Tanjug)\nSud potvrdio da je direktorka Kulturnog centra smenjena nezakonito\nPožega – Apelacioni sud u Kragujevcu, u sporu bivše direktorke požeškog Kulturnog centra Slađane Petrović Varagić protiv Skupštine opštine Požega, dao je za pravo Slađani, nestranačkoj ličnosti, koju je početkom 2016. godine tada tek ustoličena lokalna SNS vlast smenila s direktorske funkcije pre isteka mandata. Ovakvim ishodom apelacije potvrđena je presuda užičkog Višeg suda iz septembra 2016. kojom je poništena opštinska odluka o njenom razrešenju.


Gigsov otac: Rajan je lažov, niko ne smije da mu vjeruje - Vijesti.me\nSVE NAJGORE O SINU\nGigsov otac: Rajan je lažov, niko ne smije da mu vjeruje\n"Čovjeku sudite po njegovim djelima. Ako je poznato da je on prevarant, nevjeran i lažov, kako iko može da mu vjeruje", izjavio je Vilson Edit\nfan (Foto: Beta/AP)\nA. H. 28. april 2014, 20:16 ažurirano 18. februar 2019, 21:42\nDeni Vilson, otac privremenog menadžera Mančester junajteda Rajana Gigsa, bio je u šoku kada je saznao da je njegov sin sjeo na klupu velikana sa "Old traforda".\nGigs i Vilson, naime, nisu u dobrim odnosima, zato fudbaler i nosi majčino prezime, pa je Deni u intervjuu za “San” bio prilično oštar, pa se osvrnuo i na situaciju kada je Gigs bio u vezi sa suprugom rođenog brata Rorija.\n"Da biste bili menadžer morate da imate povjerenje, a ja ne vidim kako igrači mogu da mu vjeruju poslije svega što je uradio svom bratu. Čovjeku sudite po njegovim djelima. Ako je poznato da je on prevarant, nevjeran i lažov, kako iko može da mu vjeruje", izjavio je Vilson.\nTu se, međutim, nije zaustavio...\n"Rajan je dosadan, nema ličnost. U mojim očima nikada neće biti menadžer. Kada sam prije nekoliko mjeseci gledao utakmicu protiv Kardifa svi protivnički navijači su mu zviždali. Zašto? Ne zbog toga što je igrač Junajteda, već zbog onoga što je uradio bratu", dodao je Vilson.\nGigs je prošle sedmice zamijenio Dejvida Mojesa na klupi "đavola", a mediji navode da će se tu zadržati do kraja sezone i da će potom menadžer Junajteda postati Luj van Gal.\nPRVI PUT OD 2010.\nNovi zadatak za Nikolu Dabanovića: Crnogorski sudija ide na "Dragao"


Tanjug 24. maja 2022. 14:05\nBANJALUKA – Kod spomenika 12 beba na Novom groblju u Banjaluci danas je služen parastos i položeni su venci povodom 30 godina od njihove smrti u Univerzitetskom kliničkom centru usled nedostatka kiseonika koji nije mogao da bude dopremljen zbog ratnih dejstava.\nNakon parastosa, kod Spomen-obeležja „Život“ venac su u ime institucija Republike Srpske položili predsednica Srpske Željka Cvijanović, srpski član Predsjedništva BiH Milorad Dodik, delegacija Narodne skupštine, roditelji 12 beba, organizacije proistekle iz Odbrambeno-otadžbinskog rata, delegacija grada Banjaluka, predstavnik Generalnog konzulata Srbije u Banjaluci.\nPredsednica Udruženja 12 beba Željka Tubić poručila je da je potrebno raditi sve da se više nikada i nikome ne desi ovakav strašan zločin i da stradanje 12 banjalučkih zvezdica bude opomena za sve.\nPredsednica Srpske je istakla da institucije i građani treba da se obavežu na ono što se zove sigurna Republika Srpska u kojoj više niko nikada neće oduzeti pravo deci da žive i imaju lečenje, da idu u dobre škole i grade sigurnu budućnost.\nPredsednica Cvijanović je poručila da nije moguće oprostiti pogrešnu odluku svetskih moćnika pre 30 godina.\nPremijer Srpske Radovan Višković je rekao da je stradanje 12 banjalučkih beba najveći zločin na ovom prostoru, koji institucije Srpske nikada neće zaboraviti niti oprostiti svetskim moćnicima.\nSrpski član Predsedništva BiH izjavio je da je očigledno da još dugo neće biti saopštenja Saveta bezbednosti UN u vezi smrti 12 banjalučkih beba, ali da će se potruditi da im ukaže da bi to trebalo da urade, prenela je RTRS.\nPrva banjalučka beba umrla je 22. maja 1992. godine, nakon čega je usledila agonija i smrt ostalih beba. Do 19. juna iste godine u Banjaluci je umrlo 12 beba koje su postale simbol kršenja ljudskih prava i neljudskosti međunarodne zajednice.


Slobodan Vasković - Sa druge strane...: Čerek definitivno raščerečen: Čereku tri godine i 8 mjeseci robije\nČerek definitivno raščerečen: Čereku tri godine i 8 mjeseci robije\nMilovan Čerek nepravosnažno je osuđen na tri godine i osam mjeseci zatvora. Čerek je bivši načelnik opštine Brod i bivši potpredsjednik Socijalističke partije RS. Okružni sud Banjaluka izrekao mu je kaznu zbog primanja mita u iznosu od 136. 000 Konvertibilnih maraka. Takođe mu je izrečena i novčana kazna od 24.000 KM, te mu je pet godina zabranjeno obavljanje odgovornih funkcija. Sud je naložio da se Čereku oduzme imovina u vrijednosti od 122.000 maraka.\nPresudu je donijela sudija Vesna Stanković Ćosović, koja je pod punom kontrolom režima, a “proslavila se” nakon što je izrekla oslobađajuću presudu Mili Radišiću, kojem se još uvijek sudi zbog malverzacija sa akcijama Medicinske elektronike.\nU presudi je navedeno da je Čerek, kao načelnik opštine Brod, od firme “2D Živković” d.o.o Derventa primio mito (avgusta i septembra 2010.) za izgradnju gradskog bazena u iznosu od 126.000 KM.\nČerek je uhapšen 14.septembra prošle godine, u jeku predizborne kampanje, i to po nalogu vrha SNSD-a, koji je na taj način dobio izbore u Brodu, ali se i “osvetio” Ivici Dačiću, što je napravio koaliciju u Srbiji sa SNS-om, a ne DS-om.\nVrlo je bitna stavka u obrazloženju presude u kojoj Sud navodi da je “Čerek narušio ugled Republike Srpske” svojim kriminalnim postupcima.\nO njegovim kriminalnim namjerama da se tokom izgradnje gradskog bazena u Brodu dočepa stotina hiljada KM izvijestio sam vrlo detaljno i precizno 1. marta 2010. godine u emisiji “60 minuta” Federalne televizije. Nakon tog priloga, kao i poslije nekoliko priloga o zloupotrebama u “Šumama RS” (o čemu sada izvještavaju čak i režimski mediji), te brojnih drugih izvještaja o kriminalu, označen sam kao antisrpski element, rušitelj Republike Srpske, patološka ličnost…, što su kvalifikacije koje me uopšte ne uzbuđuju.\nTačno tri godine kasnije ispostavilo se da sam bio potpuno u pravu, te da je Čerek taj koji je, kako to i Sud navodi, ”antisrpski element, rušitelj Republike Srpske…”, jer je beskrupulozno pljačkao ovaj entitet. I nije samo on, već i oni koji su ga tada štitili, kao i oni koji su naložili njegovo hapšenje, jer im je to iz političkih razloga odgovaralo. Čerek nije ništa gori od onih koji i dalje sjede u brojnim institucijama RS i otimaju na identičan način na koji je to radio i bivši načelnik Broda. I to mnogo više od njega, pri tom aplaudirajući sudskoj odluci.\nPogledajte prilog emitovan u “60 minuta”


Dodik: Iduće godine novi ustav Srpske - Sputnjik Srbija\n20:18 14 Jun 2021\n20:44 04.11.2017 (osveženo 20:48 04.11.2017) Preuzmite kraći link\nDodik je, kako se navodi, na međunarodnom naučnom skupu na Pravnom fakultetu u Banjaluci izjavio da sadašnji ustav Srpske ne odgovara potrebama naroda koji tu živi.\nRTRS navodi da je naučni skup održan u čast 25 godina od donošenja postojećeg ustava Srpske.\nPredsednik Srpske je rekao da će predlog novog ustava prvo proći parlamentarnu proceduru, da će potom biti upućen na ustavni referendum i na kraju ponovo vraćen u Skupštinu Srpske, gde će biti proglašen.\n„Ovaj skup je dobra prilika da promovišemo ideju da se u idućoj godini okupimo i izradimo Ustav Republike Srpske u skladu sa demokratskim potrebama ovog naroda i potrebama Republike. Ovo je prilika da se na tu temu progovori“, rekao je Dodik.


Navije;i Crvene Zvezde (Foto Kim)\nGeneralni direktor FK Crvena Zvezda Zvezdan Terzić kaže da će se rukovodstvo kluba potruditi da posete Gračanici postanu tradicija „kako bi narod koji živi ovde osetio da Crvena Zvezda i Srbija brinu o njima“.\n„Posebno je zadovoljstvo što znamo da će kompletan prihod od ulaznica otići u kasu Eparhije raško prizrenske sa ciljem da se otkupljuje zemlja koja će večno ostati u vlasništvu Srbije i Srpske pravoslavne crkve“, rekao je Terzić novinarima.\nVatreni navijači Delija su fudbalere Crvene Zvezde dočekali bakljama, skandiranjem i pesmama.\nZa organizatore njihov dolazak predstavlja čak istorijski događaj.\n„Svaki njihov dolazak budi u nama nadu u opstanak, tu su da nam ulepšaju dan i da pokažemo ovom narodu da možemo da se bavimo sportom i neka danas pobedi onaj ko je bolji, ali da pošaljemo u svet jednu lepu sliku“, kaže Miroslav Ilić iz Gračanice.\n„Ovo je veliki dan za Kosovo. Tu smo da dokažemo da Zvezda ima navijača i da Kosovo navija za Zvezdu“ kaže Miloš Kojić.\nFudbaleri Crvene Zvezde posetili su Gračanicu i prošle godine, a tada je i otvoren sportski kompleks Dragan Džajić.\nKako je ranije najavljeno utakmica Crvena Zvezda-Gračanica igra se od 16 sati, a cena ulaznica za ovaj meč iznosiće 200 dinara. Prihod od prodatih ulaznica biće doniran Eparhiji raškoprizrenskoj.


Septembar je idealan za upoznavanje : Nadlanu.com\nSeptembar je idealan za upoznavanje\nObjavljeno 19. sep 2013. / 11:02:31\nVedri septembarski dani, kada je leto na izmaku, uglavnom su vrlo prijatni i prosto mame u šetnju ili odlazak na kafu, kao i na druženje. U ovom periodu godine većina osoba se oseća energično i pleni osmehom jer su se vratili sa godišnjih odmora pa su spremni za nove poduhvate. Ako vam se krug prijatelja smanjio, a izlasci značajno proredili, vreme je da ugasite televizor, isključite kompjuter, izađete iz kuće i upoznate nove osobe.\nZa početak, obratite pažnju na svoje okruženje i budite ljubazniji prema ljudima oko vas, proćaskajte sa kolegama, komšijama, apotekarkom, kasirkom u samoposluzi... Ne odbijajte pozive za zabave, rođendane, slavlja, a ako ih prihvatite, potrudite se da zaista uživate, umesto da se krijete u nekom uglu i razgovarate samo sa onima koje poznajete. Ovo je idealan period i za rekreaciju, ako neko u vašem okruženju voli da džogira u prirodi, šeta, vozi bicikl i rolere, pozovite ga da vam se pridruži. Ukoliko nemate takvo društvo ni svog ljubimca, „pozajmite“ komšijinog psa i prošetajte s njim po parku gde ćete sigurno upoznati mnoštvo ljubitelja životinja.\nKlubovi čitalaca, prijatelja pozorišta ili muzeja, stalno organizuju promocije, umetničke večeri ili predavanja na kojima možete da sretnete osobe sličnih afiniteta. Izaberite oblast koja vas zanima, a o kojoj ne znate mnogo i upišite se na kurs fotografije, astrologije, aranžiranja cveća, plesa, idealna mesta za nove kontakte. Većina kurseva počinje baš u septembru kada krene i školska sezona. Ako imate talenta za glumu, priključite se nekoj amaterskoj družini jer kreativno druženje zbližava ljude. Takođe možete da učestvujete i u raznim akcijama humanitarnog karaktera, jer su osobe ujedinjene oko iste ideje uvek otvorenije za kontakte.\nI konačno, svako od nas ima mnogo starih i dragih prijatelja i poznanika sa kojima godinama nije u kontaktu, zato prelistajte svoj telefonski imenik i pozovite ljude koje dugo niste čuli. Iznenadićete se kada shvatite da za samo nekoliko dana mnoga prijateljstva mogu da budu obnovljena i postanu intenzivna kao da nikada nisu ni prekidana.


Back REPORTAŽE MANIFESTACIJE Saša Dujin: Manić - Tisa 63 je manifestacija dobre volje, energije, sreće i zadovoljstva\nponedeljak, 11 decembar 2017 10:06\nSve je više zagovornika teze da i zima u ravnici može da bude turistički interesantna. Jedna opcija su salaši i čarde, uvezane sa kulturnim turizmom, druga opcija su manifestacije kojima pogoduje zimsko doba i ni jedno drugo.\nPre šest godina grupa prijatelja okupljenih oko Kluba ljubitelja reka Tise „Tisa 63“, osmislila je za naše podneblje, sasvim neobičnu manifestaciju - „Manić - Tisa 63“, želeći da afirmiše fenomen prisustva manića ili tiskog bakalara kod prevodnice kod Novo Bečeja.\nOriginalnost ideje, i verovatno veliki broj što prijatelja, što poznanika članova Kluba, već na prvom održavanju okupilo je zavidan broj takmičara i ljudi željnih da provedu dan u prirodi i dobrom društvu. Ovogodišnja, šesta po redu „Manić - Tisa 63“, dobar je primer razvoja i nadograđivanja jedne zdrave ideje. Ni loše vreme, niske temperature praćene kišom, a onda i snegom, vetar i visok vodostaj, nisu sprečile učesnike i posetioce da subotu, 09. decembra, dođu i provedu dan sa bačke strane brane, u specijalno za ovu priliku uređenom prostoru vikend naselja, koji pripada opštini Novi Bečej. Direktor Turističke organizacije opštine Novi Bečej, gospodin Saša Dujin, smatra da su kvalitete ovogodišnjeg druženja doprinele brojne promocije u zemlji i inostranstvu. Potvrda tome je dolazak ekipa iz Slovačke, Slovenije, Hrvatske. Dosta je onih koji su iskoristili i mogućnost online prijavljivanja. - Ubeđen sam da ako ovako nastavimo da radimo, da će manifestacija „Manić - Tisa 63“ od sledeće godine prevazići prostorne okvire u kojima se održava, i da ćemo morati da razmišljamo da proširimo ili čak promenimo lokaciju. Ono što mene čini srećnim i što me ispunjava, kao nekog ko je doprineo da broj posetilaca i atmosfera budu takvi, je činjenica da je ovo manifestacija dobre volje, dobre energije, sreće, zadovoljstva, da se čula pesma, ali ne i ružna reč, da se niko nije posvađao, da je sve proteklo bez ijednog incidenta. Iako na izdvojenom mestu, iako se uz odličnu hranu služilo odlično vino, pivo, rakija, nije bilo pijanih, niti onih koji bi pravili probleme. Zato, meni se bar čini, da nikada lakše nismo organizovali „Manić - Tisa 63“, da je sve klizilo, a da rezultat nije izostao. Pa čak na kraju nikome nije smetalo što u vreme takmičenja nije upecan nijedan manić, iako je bilo hladno vreme, onakvo po kakvom on „radi“, upecana su tri manića prethodnog dana (ali odmah i pušteno), niko nije bio razočaran - ističe gospodin Dujin. Između ostalog, osvrnuo se i na prošlogodišnju najavu da će se deo manifestacije preneti u centar Novog Bečeja, to se ipak nije desilo ove, već se planira za sledeću godinu. Kampanja „Manić - Tisa 63“ za 2018. počinje odmah po novogodišnjim praznicima, što će dati prostora i vremena da se dobro pripremi teren i uslovi za njeno širenje, da bude dostupna, bar jedan njen deo, i onim građanima koji nemaju prevoz.\nZa njega, iznenađenje je bilo, pored 50 pecaroških, 12 takmičarskih ekipa u programu koji je zamišljen kao prateći, a ispostavilo se da je nadrastao očekivanja i postao manifestacija u manifestaciji. Reč je o tradicionalnom vojvođanskom disnotoru, i takmičenju u nadevanju delikatesnih kobasica, ove godine održanom po prvi put, ali i pripremanju tradcionalnih jela koja su nekada bila obavezan deo banatske trpeze: od banatske lepinje, kuvanog vina, samostalne pripreme ražnjića, roštilja, pihtija, čuvenih vulkan čvaraka... Svim ovim specijalitetima dočekani su gosti, onako domaćinski, a najveće oduševljenje, do neverice, pokazale su ekipe iz Slovenije i Slovačke, ali i ekipa iz Leskovca, jer se na jugu naše zemlje, kraju poznatom po dobroj kuhinji, ovakvi specijaliteti ne pripremaju. Valja napomenuti da su oni koji su prvi put došli na ovu manifestaciju, imali priliku da obiđu opštinu Novi Bečej, i bili oduševljeni kvalitetom ukupne turističke ponude.


Konferencija Promocija integriteta policije na Zapadnom Balkanu | BIRN Srbija\nNaslovna > Konferencija Promocija integriteta policije na Zapadnom Balkanu\nKonferencija Promocija integriteta policije na Zapadnom Balkanu\n04.12.2015 | 16:04\nRegionalna mreža organizacija civilnog društva POINTPULSE organizuje u četvrtak, 10.12.2015. godine, konferenciju Promocija integriteta policije na Zapadnom Balkanu. Mesto održavanja konferencije je hotel Zira (Ruzvalteva 35, Beograd), a početak je zakazan za 9:00h.\nCilj konferencije je da se kroz dijalog sa glavnim akterima reforme policije u regionu utvrde mogućnosti za jačanje unutrašnje kontrole policije i razvoj koncepta policije u zajednici. Time želimo da podržimo izgradnju konsenzusa u regionu za realizaciju najvažnijih mera budućeg razvoja policije čiji je konačan cilj: policajac sa integritetom i veća bezbednost građana.\nZa prisustvo je obavezna prijava najkasnije do srede, 9. decembra 2015. godine. Učešće je neophodno potvrditi pozivom na broj +381113287226 ili i-mejlom na sasa.djordjevic@bezbednost.org gde možete dobiti i odgovore na sva dodatna pitanja u vezi sa skupom.\nViše informacija o konferenciji, programu i učesnicima možete pogledati ovde.\nMrežu POINTPULS čini pet organizacija civilnog društva iz regiona, među kojima je i BIRN Srbija, okupljenih radi nadgledanja borbe protiv korupcije u policijama na Zapadnom Balkanu.


U Šidu zabranjena izložba “Ovo je Prajd” Inicijative mladih za ljudska prava - YIHR.rs\nU Šidu zabranjena izložba “Ovo je Prajd” Inicijative mladih za ljudska prava\nIzložba „Ovo je Prajd“, koja je trebalo da bude otvorena 18. decembra u 18.30 časova u Gradskoj biblioteci „Simeon Piščević“ u Šidu, i da bude postavljena do 23. decembra, zabranjena je od strane direktorke biblioteke Slavice Varničić.\nFotografije sa ovogodišnjeg beogradskog i osječkog Prajda koje su činile izložbu uklonjene su sa zidova biblioteke, o čemu su organizatori bili obavešteni dva sata pre zvaničnog otvaranja.\nOva izložba je trebalo da bude deo programa festivala „Mesec ljudskih prava“ koji organizuje Inicijativa mladih za ljudska prava. Do sada je festival održan u Subotici, Apatinu i Bačkoj Palanci a celokupan program u Šidu trebalo je da se održi u prostorijama biblioteke.\nU biblioteci je predviđeno održavanje debate na temu „Proterivanje Hrvata iz Srema“, predstavljanje projekta „Nepodobni građani“ Vojvođanskog građanskog centra, a nakon toga i otvaranje izložbe „Ovo je Prajd“. Održavanje svih aktivnosti bilo je unapred odobreno od strane direktorke Gradske biblioteke Slavice Varničić, koja je svoju odluku promenila neposredno pre početka programa.\nPozitivni koraci koji su napravljeni u Beogradu u septembru ove godine uveliko gube na značaju ukoliko samovolja čelnika pojedinih javnih institucija ima veću snagu od snage zakona.\nNakon pola sata od postavljanja izložbe, nešto pre 16 časova, organizatori su primili poziv od direktorke biblioteke koja im je rekla da je izložba skinuta i da ih čeka spakovana u biblioteci. Navodni razlog za skidanje izložbe je bio taj što su „oštetili zid“, iako su postavljanje izložbe organizatori započeli uz prisustvo zaposlenih u biblioteci. Zatim je održan sastanak na kojem je direktorka biblioteke saopštila da nijedna od tri planirane aktivnosti ne može da se održi u prostorijama biblioteke.\nDesetak aktivista i aktivistkinja Inicijative su, kao reakciju na ovu homofobičnu i diskriminatornu odluku, organizovali ad hok akciju na ulicama u centru Šida. Sa eksponatima zabranjene izložbe „Ovo je Prajd“ oni su se fotografisali ispred Gradske biblioteke, Gradske opštine i u Gradskom parku.\nAktivisti i aktivistkinje su direktorki Gradske biblioteke poslali jednu od fotografija sa izložbe, sa porukom: „Draga direktorka, jači smo od Vaše cenzure. Vaša Inicijativa“.\nTužno je da u godini kada je u Srbiji održana prva mirna Parada ponosa, direktorka jedne edukativne institucije zabranjuje izložbu koja predstavlja fotografije sa ovog događaja.\nZbog ove homofobične reakcije Inicijativa zahteva izvinjenje direktorke Varničić, pre svega LGBT populaciji, kao i javnu osudu od strane ministra kulture i informisanja koji je lično podržao Paradu ponosa i učestvovao u samoj šetnji.\nInicijativa poziva i sve ostale nosioce javnih funkcija, koji nekoliko dana pred Paradu ponosa govore da se borba za prava LGBT populacije ne sme završiti na samoj šetnji beogradskim ulicama, da reaguju na ovaj akt diskriminacije.\nFestival “Mesec ljudskih prava” je deo projekta Europe Equals Equality koji je podržan od strane IPA fondova Evropske unije i deo je programa Prekogranične saradnje Srbije i Hrvatske.


Ne možete dodati Web lokacije u zoni „Pouzdane lokacije” kada je instaliran Internet Explorer 7 čak i kada se korisnički nalog pripada grupi "administratori"\nNa računaru koji ima instaliran Windows Internet Explorer 7 pokrenut operativni sistem Windows Vista, Microsoft Windows XP ili Microsoft Windows Server 2003 u okruženju Active Directory domena. Međutim, dugme " Dodaj " u dijalogu pouzdane lokacije je nedostupna. Ne možete dodati Web lokacije u zonu „Pouzdane lokacije” čak i kada ovaj korisnički nalog pripada grupi "administratori".\nDo ovog problema dolazi ako je „bezbednosne zone: koristi samo mašina postavke” je omogućena postavka pravila grupe.\nNapomena Kada Microsoft Internet Explorer 6 u instaliran, članovi administratorske grupe možete da podesite zonu „Pouzdane lokacije” bez obzira da li su „bezbednosne zone: koristi samo mašina postavke” je omogućena postavka pravila grupe.\nDo ovog problema dolazi zato što će se ponašati u dijalogu Internet opcije promenila u programu Internet Explorer 7. Kada je „bezbednosne zone: koristi samo mašina postavke” postavka pravila grupe je omogućeno, ne možete da koristite Internet opcije da biste konfigurisali postavke zone.\nNakon što primijenite ovaj hitni popravak, sistem određuje da li je ovaj korisnički nalog pripada grupi "administratori". Ako trenutni korisnički nalog pripada grupi "administratori", korisnik može da doda Web lokacije u zonu pouzdanih lokacija bez obzira da li su „bezbednosne zone: koristi samo mašina postavke” je omogućena postavka pravila grupe.\nInformacije o sigurnosnoj nadopuni\nDa biste rešili ovaj problem, instalirajte najnoviju kumulativnu bezbednosnu ispravku za Internet Explorer. Da biste instalirali najnovije ispravke, posetite sledeću Microsoft Web lokaciju:\nZa više tehničkih informacija o najnoviju kumulativnu bezbednosnu ispravku za Internet Explorer, posetite sledeću Microsoft Web lokaciju:\nNapomena Ova ispravka prvi put je uključena u bezbednosnu ispravku 933566 (MS07-033). Za više informacija, kliknite na sledeći broj članka da biste videli članak u Microsoft bazi znanja:\nMS07-033: kumulativnu bezbednosnu ispravku za Internet Explorer\nInformacije o prilagodbenom popravku operativnog sistema Windows Vista\nOperativni sistem Windows Vista, 32-bitne verzije


Ruski predsednik Vladimir Putin pozdravlja gledaoce tokom pomerene parade za Dan pobede na moskovskom Crvenom trgu, 24. jun, 2020.\nKremlj je za 2020. godinu planirao sezonu političkih predstava, piše redakcija Radija Slobodna Evropa na engleskom jeziku.\nPosle velike rekonstrukciju vlade u januaru trebalo je da 22. aprila sledi nacionalni referendum za potvrdu ustavnih promena koje bi predsedniku Vladimiru Putinu omogućile da vlada do 2036. godine.\nNa 9. maj, proslave Dana pobede s obeležavanjem 75. godišnjice pobede nad nacistima u Drugom svetskom ratu mogle su da zaključe stvar, potvrđujući krunisanje Putina kao najdugovečnijeg lidera u Moskvi od sovjetskog diktatora Josifa Staljina velikom vojnom paradom na Crvenom trgu i snimcima prikladnim za arhive.\nMeđutim, onda se umešala pandemija COVID-19, i glasanje i parada su odloženi. Dok se u aprilu i maju korona virus širio Rusijom, ljudi u Kremlju su pokušavali da spasu planove. Početkom juna, Putin je najavio da će glasanje biti 1. jula, nedelju dana posle pomerenog datuma održavanja parade na Crvenom trgu.\n"Ispunili smo glavni zadatak – da sprečimo eksplozivan negativan razvoj situacije", rekao je na konferencijskom video razgovoru sa zvaničnicima. "To nam omogućuje povratak u normalan život dok se situacija postepeno stabilizuje".\nPandemija preti vojnoj paradi na Crvenom trgu\nOdloženi spektakl 24. juna trebalo je da vrati prvobitnu viziju, podstičući patriotizam dok gradovi širom Rusije ulažu maksimalne napore da promovišu predstojeće glasanje.\n"Za mnoge ljude pobednička parada je kvintesencija patriotizma", rekao je politički analitičar Konstantin Kalačjov. "Trebalo bi da pomogne u podizanju društvenog blagostanja i optimizma i da pokaže ljudima da je Rusija na dobrom putu, da poštujemo našu istoriju i da se ponosimo podvizima naših predaka".\nKremlj je 23. juna potvrdio zemlje čiji će lideri prisustvovati: Belorusija, Kazahstan, Kirgistan, Moldavija, Srbija, Tadžikistan i Uzbekistan. Na listi su se našli i član bosanskohercegovačkog multietničkog predsedništva i de fakto lideri separatističkih gruzijskih regiona Južne Osetije i Abhazije, koje Rusija priznaje kao nezavisne države.\nZa najavljene goste preduzete su posebne mere predostrožnosti kako bi se zaklonili od Putina, koji je veći deo prethodna tri meseca bio izolovan u svojoj rezidenciji van Moskve, navodno se sastajući samo s posetiocima koji su prošli kroz specijalni tunel za dezinfekciju i koji su testirani na COVID-19.\nParada usred pandemije\nBlumberg (Bloomberg) je izvestio da je skoro 80 veterana Drugog svetskog rata, odabranih da sede blizu Putina na vojnoj paradi, bilo u karantinu u odmaralištu kod Moskve, u okviru mera da ruski predsednik ne bude izložen korona virusu. Vojni list Crvena zvezda izvestio je da će na paradu doći specijalno dezinfikovanim autobusom.\nPutin je 24. juna s liderima na tribinama iznad Crvenog trga posmatrao marš vojnika, prolazak tenkova, interkontinentalnih balističkih raketa i druge vojne opreme.\nDolazak lidera s malo težine na međunarodnoj sceni daleko je od prisustva kakvom se Moskva nadala kada je početkom godine bila u poslednjim pripremama za grandioznu paradu 9. maja. Francuska, Kina, Češka i druge zemlje povukle su svoje potvrde za dolazak kada je korona virus izazvao odlaganje, ostavivši Putina sa smanjenom proslavom.\nOdložena parada na Crvenom trgu trebalo je da se poklopi s drugim, manjim paradama koje se tradicionalno dešavaju širom Rusije. Ali najmanje 17 od 85 ruskih regiona otkazalo je svoje parade, navodeći lokalni porast slučajeva korona virusa i rizike po stanovništvo.\nTa otkazivanja postavila su dodatna pitanja o Putinovoj odluci da paradu održi u vreme kada broj slučajeva korona virusa u Rusiji i dalje raste, iako postepeno opada u Moskvi, ali bez znakova posustajanja u drugim regionima. Portparol Kremlja Dmitrij Peskov rekao je da je odluka zasnovana na "dubokoj analizi ruske epidemiološke situacije zasnovanoj na naučnim i stručnim zaključcima".\nU zajedljivom parodijskom videu objavljenom dan pre parade, glumac koji se predstavlja kao Nevladimir Nevladimirovič Neputin predložio je drugačije, obraćajući se Putinu na pitanje: "Zašto kažete da je epidemija završena kada besni?" Za dan od postavljanja, video je pregledan gotovo 1,7 miliona puta na Jutjubu (YouTube).\n"Šta nam je dođavola to trebalo?"\nU Moskvi, gde su ograničenja postepeno ublažena od početka juna, na neočekivani slobodni dan hiljade ljudi su uživale u toplom vremenu na verandama restorana i klupama u parku ili šetajući ulicama s ledenom kafom u rukama. Činilo se da je malo njih bilo briga za paradu, čije probe su redovno održavane od kraja aprila.\n"Srećna sam što ne moram na posao", rekla je Ana Kolesnikova, menadžerka za kancelarijske poslove koja je šetala s prijateljima centralnim moskovskim parkom. "Moramo se sećati poginulih u ratu, ali mislim da mnogi ljudi danas ne obraćaju pažnju".\nZa Putina, koji je predsednik ili premijer Rusije od 1999. godine, parada je takođe bila rutina, bez nekih razlika u odnosu na prethodne osim po promenjenom datumu.\nAli za lidera čija je javna podrška pala poslednjih godina, to je bila prilika za nešto pozitivnog isticanja uoči glasanja o ustavnim promenama koje bi mu, između ostalog, dale mogućnost da se kandiduje za još dva šestogodišnja predsednička mandata pošto njegov trenutni mandat završi 2024. godine.\nU intervjuu za državnu televiziju uoči parade, Putin je rekao da još nije odlučio da li će se opet kandidovati, mada je sugerisao da bi odluka da to ne uradi mogla izazvati nestabilnost, jer, kako je rekao, s približavanjem 2024. godine "normalan ritam rada mnogih delova vlade biće zamenjen potragom za mogućim naslednicima".\nPutin nije spomenuo glasanje u svom obraćanju na paradi koja je emitovan uživo. Govorio je o ogromnoj ceni koju je platio SSSR pomažući svetu da pobedi fašizam i pozvao Ruse da se ujedine u sećanju na 27 miliona sovjetskih vojnika i civila za koje se procenjuje da su poginuli u tom naporu.\n"Nemoguće je zamisliti šta bi se desilo svetu da ga Crvena armija nije odbranila", rekao je Putin. Sovjetskim vojnicima, dodao je, "nisu bili potrebni rat, druge zemlje, ni slava, ni čast. Oni su želeli da dokrajče neprijatelja, pobede i vrate se kući. I platili su nenadoknadivu cenu za slobodu Evrope".\nAnkete pokazuju da 75 godina kasnije većina Rusa pobedu nad nacističkom Nemačkom, u onome što nazivaju Veliki otadžbinski rat, vide kao kamen temeljac nacionalnog identiteta.\nKritičari su se, međutim, obrušili na troškove parade i doveli u pitanje vreme njenog održavanja, tvrdeći da je to providan trik za skupljanje podrške predsedniku uoči glasanja za ustavne promene koje je on pokrenuo i podržao.\n"Čitava država je zapanjena: za šta nam je dođavola trebala parada? Zbog čega je ona potrebna?", rekao je istaknuti Putinov protivnik Aleksej Navaljni u videu objavljenom na njegovom Jutjub kanalu. "Svi u zemlji znaju da je celo to ludilo samo zbog jedne osobe".


Održan "Dan kajaka" - Kajakaški savez Srbije\n28.12.2015. - 18:15 » Vesti\n„Ova godina bila je jedna od najboljih u istoriji srpskog kajaka. Predolimpijska godina je uvek najteža i ja sam veoma ponosan što sam na čelu saveza čiji takmičari su osvojili čak 18 medalja na velikim takmičenjma. Ono što je daleko važnije, kajakaški tim je izborio deset viza za Olimpijske igre. Da se dobar rad i uložen trud isplati,kao i sredstva koja smo dobili od Ministarstva omladine i sporta i Olimpijskog komiteta Srbije,vidi se i po činjenici da su srpski kajakaši sada na svakom takmičenju kandidati za osvajanje medalja. Drago mi je što su to prepoznali i drugi, i hteo bih da čestitam Milici Starović na nagradama koje je dobila: nagradu Olimpijskog komiteta Srbije za najuspešniju na Igrama u Bakuu, nagradu za najbolju sportistkinju Vojvodine lista Dnevnik, kao i nagradu pokrajinskog sekretarijata za sport i omladinu „Vihor“.“ naglasio je predsednik Kajakaškog saveza Srbije, Mirko Nišović na svečanosti u Domu Vojske Srbije.\nPredsednk Kajakaškog saveza Srbije, naglasio je i da za uspešne sportiste nisu najvažniji samo rezultati, već i uspesi i na drugim poljima:\n„Moram da čestitam Milici Starović i Nebojši Grujiću na tome što su uspešno završili master studije. Čestitam i predsedniku Kajakaškog saveza Vojvodine, Bori Sibinkiću na izboru za predsednika Sportskog saveza Vojvodine jer je taj izbor rezultat poverenja ljudi iz struke. Naravno, ne smem da zaboravim ni Marka Dragosavljevića koji će uskoro da postane otac.“, naglasio je Nišović.\n„Posle ove godine, koja je samo nastavak zamaha od poslednjih nekoliko godina, siguran sam da su svi ovi momci i devojke spremni da kajaku donesu tu dugo čekanu olimpijsku medalju.“


FK Trnovac nije tražio da se takmiči na Kosovu: Politika da se ne meša u sport - Bujanovačke\nPočetna NASLOVNA FK Trnovac nije tražio da se takmiči na Kosovu: Politika da se ne meša u sport\nFK Trnovac nije tražio da se takmiči na Kosovu: Politika da se ne meša u sport\nBujanovačke25. feb 2022.NASLOVNA, POLITIKA, SPORT0\nBujanovac, 25. februar 2022. Na pitanje da li žele da se takmiče u nekoj od kosovskih liga iz Fudbalskog kluba Trnovac poručuju da nisu i nemaju u planu da kontaktiraju bilo koji drugi fudbalski savez, osim Fudbalski savez Regiona istočne Srbije (FSRIS), koji je organizator takmičenja u kojem učestvuju.\nBujanovačke su kontaktirale rukovodstvo kluba iz Velikog Trnovca povodom izjave predsednika Nacionalnog saveta Albanaca (NSA) Ragmija Mustafe da svi albanski sportisti i klubovi iz Bujanovca i Preševa traže da učestvuju u takmičenjima pod ingerencijama kosovskih saveza.\nMustafa je nedavno sa tim zahtevom upoznao kosovskog ministra kulture, omladine i sporta Hajrula Čekua, prilikom njegove posete Preševu.\nU pisanom odgovoru FK Trnovac navodi se da nikada do sada nisu i neće komentarisati politička dešavanja ili izjave političara.\n-Naš stav je da politika treba da bude što dalje od sporta. Mi smo fokusirani na pripreme za početak prolećne sezone u Zoni Jug gde se takmičimo – naglašavaju iz kluba.\nDodaju da imaju korektan odnos sa FSRIS, kao organizatorom takmičenja, kao i sa većinom klubova.\n-Jedina primedba koju smo imali u jesenjoj sezoni ticala se suđenja. Nismo kontaktirali niti planiramo kontaktirati bili koji drugi fudbalski savez. U sportskom duhu, naš tim je igrao prijateljske utakmice sa klubovima iz Makedonije, Kosova i Albanije. Pored prvog tima, u ligama Srbije takmiče se i ekipe mlađih kategorija – zaključuje se u saopštenju koje je potpisao predsednik kluba Jusuf Hasani.\nPripreme FK Trnovac za prolećni deo sezone u Zoni Jug\nTAGfk trnovac Fudbalski savez kosovska liga ragmi mustafa\nPrevious PostU Bujanovcu samo jedan novi slučaj kovida Next PostZvanični podaci: Prosečna plata u Bujanovcu skoro 50.000\nMustafa: Slaba izlaznost zbog velikog broja Albanaca u inostranstvu


Lale je naglasila da će Srbija kada postane kandidat za članstvo u EU dobiće i pristup za korišćenje sredstava fondova za ruralni razvoj i razvoj ljudskih resursa. Prema njenim rečima, tada će konkrtenim programima moći mnogo lakše da dođe do više sredstava za razvoj.\nOna je potsetila da je u okviru programa IPA na raspolaganju ukupno 50,1 miliona evra u periodu od 2007. do 2013. godine. Najavila je da će ugovori za projekte za sredstva odobrena po drugom pozivu biti pripremljeni u oktobru i da će njihova implementacija početi krajem ove i početkom iduće godine, a da će naredne godine u jesen uslediti još jedna konkurs.\nProjekat su uz finansijsku podršku sredstava IPA programa Evropske unije, od prošlog leta realizovali kao partneri Nepfotina organizacija za istraživanje semenskog materijala iz Segedina i Udruženje baštovana Sente, uključivanjem po tri salaša sa obe strane granice na kojima su eksperti sagledavali stanje u cilju razvoja, a svaki od salaša dobio je i konkretnu podršku za unapređenje gazdovanja u iznosu od 10.000 evra. Sa naše strane uključeni su bili po jedan salaš u Padeju, Bečeju i Gornjem Bregu. Prema profilu delatnosti odobrani salaši spadaju u tri kategorije iz oblasti seoskog turizma, stočarstva i ratarstva i povrtarstva, sa kojima je ostvarena saradnja.\nNa manifestacijama „Dani salaša„, tokom trajanja projekta, zainteresovanima je prikazana delatnost salaša i mogućnosti za njihov razvoj, a predavanja su držali istaknuti stručnjaci iz Srbije i Mađarske. Kao primer ekonomski održivog gazdovanja svoj salaš predstavio je Geza Katai iz Malog Iđoša, koji je ratarsku i stočarsku proizvodnju, smeštajne i druge sadržaje stavio u funkciju turističke delatnosti kojom se bavi 15 godina.\nObjavljena je i knjiga „Održivo gazdovanje na salašima„ u kojoj je predstavljeno stanje i delatnost više od 80 salaša u Vojvodini i Mađarskoj, a rezultata istraživanja stručnjaka u oblasti ratarstva i povrtarstva predstavio je dr Endre Sel, u oblasti stočarstva dr Laslo Lenđel, oblasti turizma Laslo varga i prikaz ekonomske analize Laslo Kišpal. Na značaj ulaganja u razvoj salaša u završnom obraćanju ukazali su direktor za poljoprivredu Kancelarije Vlade Mađarske za Županiju Čongrad Šandor Sakal i savetnik predsednika opštine Mali Iđoš Juhas Balint.


S. E. posvećen EU perspektivi jedinstvene i suverene BiH – Krstarica\nS. E. posvećen EU perspektivi jedinstvene i suverene BiH\nTanjug 18. oktobra 2021. 13:41\nBRISEL – Savet Evrope (SE) usvojio je zaključke izveštaja EUFOR o operaciji Altea u kojem se ističe posvećenost EU perspektivi jedinstvene, ujedinjene i suverene BiH, saopšteno je danas.\n„Savet duboko žali zbog produžene političke krize u BiH, osuđuje blokadu državnih institucija i apeluje na sve političke lidere da se odreknu provokativne retorike i delovanja na podelama, uključujući i preispitivanja teritorijalnog integriteta zemlje“, navodi se u saopštenju SE.\nU saopštenju se ističe da SE podržava kontinuirano sprovođenje operacije Altea kojom se pruža podrška vlastima BiH u očuvanju bezbednosnog okruženja na bazi predvidljivih obaveštajnih podataka i sprovodi kolektivna obuka oružanih snaga Bosne i Hercegovine (OSBiH).\nSE potvrđuje nastavak opearacije Altea i sprovođenje drugih zadataka koji proizlaze iz Opšteg okvirnog sporazuma za mir (GFAP) i konstatuje da operacija EUFOR Altea, koja se sporvodi sa drugim međunarodnim akterima na terenu, nastavlja da igra ključnu ulogu za stabilnost i bezbednost BiH kao deo ukupne strategije EU za tu zemlju.\nEU će i dalje apelovati na vlasti u BiH da pojačaju svoje napore u pogledu nastavka odlaganja viška municije, oružja i eksploziva, kao i u pogledu uklanjanja nagaznih mina.\nS tim u vezi, EU je spremna dodatno da podržati aktivnosti humanitarnog deminiranja u Bosni i Hercegovini, navodi se u saopštenju SE povodom izveštaja o operaciji EUFOR Althea.


OPUS ISIDORE ŽEBELJAN NA STRIMING SERVISIMA - SOKOJ\nIzdavačka kuća Mascom najavila je digitalno izdanje kompletnog muzičkog opusa Isidore Žebeljan (1967-2020), prerano preminule istaknute srpske kompozitorke savremene klasične muzike.\nPrvo izdanje koje će biti digitalno objavljeno u drugoj polovini marta je album “Iluminacije/Illuminations”, koji je izašao na CD-u 2013. godine pod okriljem Mascoma, a sadrži muziku koju je Isidora Žebeljan komponovala za pozorišne predstave: “Škola za žene”, “Tri musketara”, “Banat”, “Leons i Lena”, “Višnjik”, “Mišolovka”, “Mileva Anštajn”, “Nevjesta od vjetra”, “Suze su O.K.”, “Leda”, “Kralj Lir”, “Kantri”, “U cara Trojana kozje uši”, “Čudo u Šarganu” i “Trg heroja”.\nProjekat digitalizacije muzičke zaostavštine Isidore Žebeljan pozdravio je i njen životni saputnik, kompozitor Borislav Čičovački: “Objavljivanje snimaka svih muzičkih dela Isidora Žebeljan, koje je započeo Mascom, jeste izuzetan i najvažniji zadatak za očuvanje i široku prezentaciju muzike internacionalno najprominentnijeg srpskog kompozitora i jednog od najoriginalnijih muzičkih stvaralaca u prvim decenijama 21. veka uopšte. Tako će muzičari, izvođači i publika širom sveta moći da se u potpunosti upoznaju sa magično uzbudljivim, zanosnim i moćnim stvaralaštvom jednog od najznačajnijih umetnika u istoriji srpske kulture, velikog evropskog kompozitora, Isidore Žebeljan”.\nStvaralaštvo Isidore Žebeljan smatra se za jedan od najoriginalnijih izraza u savremenoj muzici prvih decenija 21. veka. Bila je jedini srpski kompozitor koji je tokom 20 godina neprekidno dobijao porudžbine najznačajnijih svetskih muzičkih institucija.\nKomponovala je za izuzetne muzičke ansamble kao što su: Bečki simfoničari, The Academy of St. Martin in the Fields, Brodski kvartet, Holandski kamerni hor i London Brass.\nIsidora Žebeljan je studirala kompoziciju na Fakultetu muzičke umetnosti u Beogradu u klasi Vlastimira Trajkovića. Od 2002. je bila profesorka kompozicije na istom fakultetu, i to kao prva žena profesor kompozicije u Srbiji. Izabrana je 2006. za člana Srpske akademije nauka i umetnosti, kao najmlađi član, a 2012. godine izabrana je za člana Svetske akademije umetnosti i nauka (World Academy for Art and Science).


Medijski konkurs u Nišu podelio 85 miliona dinara mahom "SNS medijima"\nJun 14, 2022 Konkurs, Mediji\nMedijski konkurs u Nišu se završio a rezultati komisije su i ove godine bez nekih iznenađenja. Najveće iznose su dobili mediji bliski SNS-u i porodici Radomirović i Gašić.\nOve godine na medijskom konkursu je podeljeno 85 miliona dinara za 39 projekata. Po visini iznosa koje su dobili mediji vode televizije Belami, Tv Zona Plus i Niška Televizija. Vrlo slična slika je bila i prethodnih godina o čemu smo već pisali u analizi.\nMedijski konkurs u Nišu uvek naklonjen Belami televiziji i bratskim produkcijama bliskim SNS-u\nJedan od glavnih ciljeva koje konkurs treba da sagledava jeste “informisanje građana i kritički stav”, gde je upitno koji od ova dva glavna cilja na papiru ovi mediji ispunjavaju.\nBelami Tv je dobila malo preko 21 milion dinara, dok su narodne Novine sa nekoliko radnika dobile 16 miliona, Tv Zona je dobila 15.5 miliona za dva projekta, Niška televizija (delimično u valsništvu porodice Radomirović – TV Belami) 13.2 miliona dinara.\nTV Belami ispunjava sve kriterijume da projekat bude dobro nagrađen sa 19 miliona\nNazivi projekata su “Informisani građani učestvuju u razvoju Niša”, “sa odgovorima i potrebama građana”, “Niš u kadru” i slični nazivi koji insinuiraju učešće i informisanje građana.\nPo sadržaju ovi programi treba da nose samo i jedino nazive “šta rade u kabinetu i šta se laže ovih dana da se sakrije nerad i lopovluk” komentarisao je jedan od radnika ovih medija.\n900.000 dinara za agenciju koja će emitovati na TV Belami program\nTakođe su primetne i ove godine agencije koje su dobijale i premo miliona dinara za razne sadržaje koji će se emitovati na Tv Belami ili Tv Zona.\nAgencija koja će emitovati na Tv Zona sadržaje\nAlo sistem Beograd je dobio 1.8 miliona dok je City marketing centar dobio 1.2 miliona dinara. Imamo primer gde je agencija za kancelarijsko administrativne usluge dobila 1.2 miliona dinara, dok su radio Banker i Talas dobili po 800.000 dinara.


Faktor | Masovne blokade u Srbiji, iz Vučićevog SNS-a poručili: Ne bi imali šta blokirati da mi nismo napravili autoceste\n11.12.2021. / 11:36\nPokret Ekološki ustanak i oko 40 drugih organizacija danas od 14 do 15 sati organiziraju nove blokade puteva na 50 lokacija širom Srbije.\nAktivista Aleksandar Jovanović Ćuta najavio je da će blokade trajati sve dok se kompanija Rio Tinto ne izbriše iz prostornog plana Loznice.\nIstovremeno, Darko Glišić, predsjednik Izvršnog odbora Srpske napredne stranke na čijem je čelu Aleksandar Vučić, predsjednik Srbije, izjavio je da opozicija ne bi imala šta blokirati da puteve i autoputeve neko nije napravio u poslednjih nekoliko godina.\nVEZANI TEKST - U Srbiji najavljene nove blokade i okupljanja građana\n- Oni (opozicija) danas ne bi imali šta da blokiraju da te puteve, autoputeve i ulice neko nije napravio u poslednjih nekoliko godina. U njihovo vrijeme niste imali šta da blokirate - kazao je Glišić za TV Pink, prenosi N1.\nDodao je da u vrijeme prethodne vlasti nije bilo moguće da se ispred neke fabrike iskaže protest, jer tvrdi, fabrika nije bilo, na njima su bili katanci.\nGlišić je stava da nastavak blokada puteva u Srbiji nakon izmjena zakona o referendumu i eksproprijaciji predstavlja politikanstvo.\n- Ako je cilj bio da se kroz te zahtjeve dođe do jednog rješenja problema koji su oni istakli kao ekološke, ta dva zahtjeva su riješena. Ne vidim sada razlog zašto bi neko izlazio na ulicu i protestovao ukoliko smo došli do rješenja onoga što jeste bio inicijalni razlog - naveo je Glišić.\nDarko GlišićRio TintoSNSAleksandar VučićblokadeSrbija